open-index/open-wikipedia-markdown huggingface dataset:
อุทยานแห่งชาติไทรโยค

**อุทยานแห่งชาติไทรโยค** เป็นอุทยานแห่งชาติที่ตั้งอยู่ในเขต อำเภอไทรโยค จังหวัดกาญจนบุรี

## ภูมิประเทศ
อุทยานแห่งชาติไทรโยค มีพื้นที่ครอบคลุมพื้นที่ป่าแม่น้ำน้อย ป่าวังใหญ่ และป่าห้วยเขย่ง ซึ่งพื้นที่ส่วนใหญ่ของ อุทยานแห่งชาติไทรโยค จะมีลักษณะที่เป็นเทือกเขาสลับซับซ้อน มีความสูงจากระดับน้ำทะเล ปานกลาง กินพื้นที่  และมีความสูงโดยเฉลี่ยที่ 300-600 เมตร มียอดเขาแขวะเป็นยอดเขาที่สุดของอุทยาน โดยวัดความสูงได้ประมาณ  จากระดับน้ำทะเล เทือกเขาส่วนใหญ่นั้นจะทอดยาวจากทางด้านทิศเหนือลงมาทางทิศใต้ ทางด้านทิศตะวันตกของอุทยานแห่งชาติไทรโยคเป็นเขตติดต่อกับประเทศพม่า

## ภูมิอากาศ
อุณหภูมิในพื้นที่อุทยานรายปีอยู่ในช่วงกว้างระหว่าง  ถึง  ช่วงเวลาที่แห้งแล้งที่สุดอยู่ในเดือนธันวาคมถึงกุมภาพันธ์ ในขณะที่ช่วงที่มีฝนชุกที่สุดอยู่ในช่วงพฤษภาคมถึงตุลาคม

## ประวัติ
ข้างในอุทยานยังมีสะพานของทางรถไฟสายมรณะและค่ายของกองทัพญี่ปุ่นในช่วงสงครามโลกครั้งที่สอง

ใน พ.ศ. 2521 มีการถ่ายทำฉากรัสเซียนรูเล็ตของภาพยนตร์*[[เดอะ เดียร์ ฮันเตอร์]]*ในอุทยานนี้ ในวันที่ 27 ตุลาคม พ.ศ. 2523 ไทรโยคกลายเป็นอุทยานแห่งชาติที่ 11 ของประเทศไทย

## สถานที่ท่องเที่ยว
thumb|left|น้ำตกไทรโยคใหญ่
สถานที่ท่องเที่ยวสำคัญในอุทยานคือน้ำตก ได้แก่น้ำตกไทรโยคน้อยและน้ำตกไทรโยคใหญ่ ซึ่งไหลไปยังแม่น้ำแควน้อย 

อุทยานนี้มีถ้ำจำนวนมาก โดยถ้ำละว้า ถ้ำที่มีขนาดใหญ่สุด มีความยาว  ในถ้ำมีโพรงใหญ่ 5 ช่อง แต่ละช่องมีหินงอกหินย้อยขนาดใหญ่ ส่วนถ้ำดาวดึงส์ ซึ่งค้นพบใน พ.ศ. 2515 มีความยาว  และมีโพลงที่มีหินงอกหินย้อย 8 ช่อง

## พรรณไม้ประจำถิ่นและพันธุ์สัตว์
พื้นที่ส่วนใหญ่ของป่าไทรโยคเต็มไปด้วยต้นสัก ในช่วงที่ญี่ปุ่นบุกครองประเทศไทย มีการตัดต้นสักเพื่อทำเป็นหมอนรถไฟของทางรถไฟสายมรณะ หลังจากนั้นมีการปลูกต้นสักใหม่ใน พ.ศ. 2497

สัตว์ที่อยู่ในอุทยานนี้ ได้แก่ช้าง, เสือ, เก้ง, กวางป่า, หมูป่า, ชะนี, เม่นใหญ่แผงคอยาว, ลิงลม และเลียงผา ต่อมามีการค้นพบปูราชินีในอุทยานนี้เมื่อ พ.ศ. 2526

ไทรโยคเป็นที่อยู่ของค้างคาวคุณกิตติ ซึ่งพบครั้งแรกใน พ.ศ. 2516 และพบเฉพาะในถ้ำหินปูนของอุทยาน (รวมถึงถ้ำค้างคาว) และบริเวณรอบ ๆ จังหวัดกาญจนบุรีกับใกล้ประเทศพม่า

## อ้างอิง

## แหล่งข้อมูลอื่น
* อุทยานแห่งชาติไทรโยค  - กรมอุทยานแห่งชาติ สัตว์ป่า และพันธุ์พืช

ทไรโยค
ทไรโยค
หมวดหมู่:เทือกเขาตะนาวศรี
หมวดหมู่:อำเภอไทรโยค
หมวดหมู่:เขตแดนไทย–พม่า
หลุยส์ สก๊อต

**หลุยส์ สก๊อต** (เกิด 4 มีนาคม พ.ศ. 2525) เป็นนักร้องและนักแสดงลูกครึ่งไทย-สกอตแลนด์ เข้าวงการบันเทิงจากการแสดงภาพยนตร์เรื่อง *[[โตแล้วต้องโต๋]]* ในปี พ.ศ. 2535

## ประวัติ
เริ่มโด่งดังจากการเป็นนักร้องดูโอกับจอนนี่ อันวา ซึ่งเป็นนักร้องที่อายุน้อยที่สุดในขณะนั้นในสังกัด อาร์เอส โปรโมชั่น ออกอัลบั้มชุดแรกที่มีชื่อว่า "แร็พเตอร์" โดยได้ ธนพล อินทฤทธิ์ มาเป็นโปรดิวเซอร์ดูแลอัลบั้มนี้ให้

หลุยส์เป็นบุตรของ **เอียน เจมส์ สก๊อต** และ **ศิวพร ลิขิตธรรมรักษ์** เขาเป็นบุตรคนสุดท้ายจากพี่น้อง 2 คน มีพี่ชายชื่อ **สจ๊วต สก็อต** เขาเรียนจบจากโรงเรียนบางกอกพัฒนา จบการศึกษาระดับปริญญาที่คณะบริหารธุรกิจ มหาวิทยาลัยเซาธ์เทิร์น นิวแฮมเชียร์

## ชีวิตส่วนตัว
หลุยส์เข้าพิธีมงคลสมรสกับ  รมิดา ประภาสโนบล หลังจากที่คบหากันมา 14 ปี และได้เข้าพิธีมงคลสมรสอย่างเรียบง่ายในวันที่ 20 มีนาคม 2563

## ละครโทรทัศน์

## ผลงาน
### สตูดิโออัลบั้ม
;ในนามแร็พเตอร์
* Raptor (2537)
* WAAB BOYS (2539)
* Day Shock (2539)
* Raptor Goodbye (2541)
* The Memory (2541)

;อัลบั้มเดี่ยว
* Louis Scott (2542)
* Hacker (2544)

;อัลบั้มรวมศิลปิน
* ซูเปอร์ทีนส์ (2539)
* เดอะเน็กซ์ (2540)
* เดอะ เซเลเบรชั่น (2544)
* โซดิแอค (2544)

### ซีรีส์
* สายลับเดอะซีรีส์ กับ 24 คดีสุดห้ามใจ ตอน กิ๊กหัวใจ..นายหมอฟัน และ ตอน สืบหัวใจ..นายนักสืบ รับบท หมอต้อม ช่อง 9 (2552)

### เพลง
* นี่ไงหัวใจ เพลงประกอบภาพยนตร์ วัยระเริง (2541)
* รับฉันไว้ในใจ เพลงประกอบโฆษณา เครื่องดื่มรสนมเปรี้ยว คาลพิโก้ (2542)

### เพลงประกอบละคร

### ภาพยนตร์
* โตแล้วต้องโต๋ (2535)
* โลกทั้งใบให้นายคนเดียว (2538)
* วัยระเริง (2541)
* บ้านหลังนี้ผีดุ (Haunted House)(2546)
* เด็กเดน (2548)
* เสน่ห์กรุงเทพ (ภาพยนตร์สั้น) ตอน Bangkok Blues (2554)
* ตุ๊กกี้ เจ้าหญิงขายกบ (2553)
* รักเลี้ยว..เฟี้ยวว !! (อะ) (2555)
* Gravity of Love รักแท้..แพ้แรงดึงดูด (2561) รับบทเป็น เต้
* บุพเพสันนิวาส 2 (2565)

### พิธีกร

## รางวัล

## อ้างอิง

## แหล่งข้อมูลอื่น
* 

หมวดหมู่:บุคคลจากไนโรบี
หมวดหมู่:บุคคลจากกรุงเทพมหานคร
หมวดหมู่:บุคคลจากโรงเรียนบางกอกพัฒนา
หมวดหมู่:ชาวไทยเชื้อสายสหราชอาณาจักร
หมวดหมู่:ชาวไทยเชื้อสายสกอตแลนด์
หมวดหมู่:ศิลปินสังกัดอาร์เอส
หมวดหมู่:ศิลปินชาวไทย
หมวดหมู่:นักร้องชายชาวไทย
หมวดหมู่:นักร้องเด็กชาวไทย
หมวดหมู่:นักแสดงละครโทรทัศน์ชายชาวไทย
หมวดหมู่:นักแสดงภาพยนตร์ชายชาวไทย
หมวดหมู่:นักแสดงเด็กชายชาวไทย
หมวดหมู่:นักแสดงชายชาวไทยในศตวรรษที่ 20
หมวดหมู่:นักแสดงชายชาวไทยในศตวรรษที่ 21
หมวดหมู่:นักแสดงไทยเชื้อสายสหราชอาณาจักร
หมวดหมู่:นักแสดงไทยเชื้อสายสกอตแลนด์
หมวดหมู่:นักแสดงอิสระชาวไทย
หมวดหมู่:พิธีกรชาวไทย
หมวดหมู่:ยูทูบเบอร์ชาวไทย
หมวดหมู่:นักแข่งรถชาวไทย
แฟร์รีแลนด์คัฟเวอร์วิธอัลเทอร์นา

**แฟร์รี่แลนด์ คัฟเวอร์ วิธ อัลเทอร์น่า** () เป็นซิงเกิลที่ 36 ของอายูมิ ฮามาซากิ และเป็นซิงเกิลที่ 2 ที่มีขายในเมืองไทย โดยทำรูปแบบ CD+VCD ซิงเกิลนี้วางขายที่ญี่ปุ่นเมื่อวันที่ 3 สิงหาคม พ.ศ. 2548 โดยเปิดตัวในอันดับที่ 1 ในออริกอนชาร์ต โดยสัปดาห์แรกมียอดขายสูงถึง 172,000 แผ่น  โดยเป็นซิงเกิลที่มียอดขายสูงที่สุดของเธอจากการเปิดตัวในสัปดาห์แรกในปี พ.ศ. 2548 โดยมิวสิกวิดีโอของเธอ "แฟร์รี่แลนด์" ได้ติดอันดับที่ 8 ของมิวสิกวิดีโอที่ใช้งบประมาณในการถ่ายทำมากที่สุดในโลก  โดยใช้งบทั้งสิ้น 240 ล้านเยนหรือราวๆ 2 ล้านดอลลาร์สหรัฐ(คิดเป็นเงินไทยประมาณ 72 ล้านบาท) แต่ในทางกลับกันมิวสิกวิดีโอเพลง "อัลเทอร์น่า" กลับใช้งบประมาณต่ำในการถ่ายทำ  แต่ถึงกระนั้นก็ยังเป็นมิวสิกวิดีโอที่แสดงความเป็นศิลปินเพลงป๊อปในตัวเธอ  โดยซิงเกิล "fairyland c/w alterna" เป็นซิงเกิลแรกของเธอที่ทำปกต่างกัน

## รายชื่อเพลง
# fairyland "original mix" mixed by Koji Morimoto
# alterna "original mix" mixed by Shojiro Watanabe
# STEP you "DJ TAKI-SHIT More Step Up Remix" Remixed by DJ TAKI-SHIT 
# fairyland "Bright Field Remix" Remixed by Takahiro Izutani
# fairyland "original mix-Instrumental-" mixed by Koji Morimoto
# alterna "original mix-Instrumental-" mixed by Shojiro Watanabe

## มิวสิกวิดีโอ
# fairyland 
# alterna 
# fairyland 

## การแสดงสด
* 27 กรกฎาคม พ.ศ. 2548 – Hey! Hey! Hey! Music Champ
* 15 กรกฎาคม พ.ศ. 2548 – Music Station
* 30 กรกฎาคม พ.ศ. 2548 – CDTV
* 1 สิงหาคม พ.ศ. 2548 – Hey! Hey! Hey! Music Champ
* 5 สิงหาคม พ.ศ. 2548 – Music Station
* 5 สิงหาคม พ.ศ. 2548 – Music Fighter
* 31 ธันวาคม พ.ศ. 2548 – 56th Kouhaku Utagassen

## ชาร์ต
;ออริกอนชาร์ต (ในญี่ปุ่น)

## แหล่งข้อมูลอื่น
* ข้อมูลของเอเว็กซ์ แทร็กซ์  
* CD+DVD ข้อมูลของเอเว็กซ์ แทร็กซ์ 
* ข้อมูลของออริกอน

หมวดหมู่:ซิงเกิลในปี พ.ศ. 2548
หมวดหมู่:เพลงญี่ปุ่น
หมวดหมู่:เพลงของอายูมิ ฮามาซากิ
หมวดหมู่:ซิงเกิลอันดับที่ 1 ออริกอนชาร์ต
เฮฟเวน

**เฮฟเว่น** () เป็นซิงเกิลที่ 37 ของอายูมิ ฮามาซากิ และเป็นซิงเกิลที่ 3 ของเธอที่วางขายในประเทศไทยในรูปแบบ CD+VCD โดยวางแผงที่ญี่ปุ่นเมื่อวันที่ 14 กันยายน ค.ศ. 2005 วันแรกเปิดตัวที่อันดับ 2 ออริกอนชาร์ต วันที่ 2 ตกลงไปที่ 3 ของออริกอนชาร์ต แต่หลังจากนั้นก็ขึ้นมาที่อันดับ 1 ออริกอนชาร์ต โดยเปิดตัวสัปดาห์แรกที่ยอดขาย 169,000 แผ่น ซิงเกิลนี้อยู่ในออริกอนเดลี่ชาร์ตนาน 49 วัน โดยมียอดขายรวม 325,000 แผ่น เพลงเฮเว่นได้เป็นเพลงประกอบภาพยนตร์เรื่อง "ชิโนบิ" ส่วนเพลงวิล (Will) เป็นเพลงที่ใช้เครื่องดนตรีญี่ปุ่นประกอบจังหวะเพียงอย่างเดียว

## รายชื่อเพลง

1.Heaven "original mix" mixed by Koji Morimoto

2.Will "original mix" mixed by Koji Morimoto
 
3.alterna "Orchestra Version" mixed by Shunichi Kogai 

4.Heaven "Piano Version" mixed by Koji Morimoto 

5.Heaven "original mix-Instrumental-" mixed by Koji Morimoto

6.Will "original mix-Instrumental-" mixed by Koji Morimoto

## มิวสิกวีดีโอ

1.HEAVEN

2.HEAVEN

3.HEAVEN

## การแสดงสด
* 9 กันยายน พ.ศ. 2548 - Music Station
* 16 กันยายน พ.ศ. 2548 - Music Station
* 16 กันยายน พ.ศ. 2548 - Music Fighter
* 17 กันยายน พ.ศ. 2548 - CDTV
* 23 กันยายน พ.ศ. 2548 - PopJam
* 7 ตุลาคม พ.ศ. 2548 - Music Station
* 23 ธันวาคม พ.ศ. 2548 - Music Station Super Live - "Heaven" และ "Bold & Delicious"

## ชาร์ต
ยอดขายรวม: **326,694** แผ่น + **1,000,000+** ดาวน์โหลดทางมือถือ + **100,000+** ดาวน์โหลดเพลง = **1,426,694** (หมายเหตุ : ยอดขายนี้ไม่รวมยอดขายและยอดดาวน์โหลดนอกประเทศญี่ปุ่น  และไม่รวมเพลง "Will")

;ออริกอนชาร์ต(ในญี่ปุ่น)

## แหล่งข้อมูลอื่น
* ข้อมูลของเอเว็กซ์ แทร็กซ์  
* CD+DVD ข้อมูลของเอเว็กซ์ แทร็กซ์ 
* ข้อมูลของออริกอน

หมวดหมู่:ซิงเกิลในปี พ.ศ. 2548
หมวดหมู่:เพลงญี่ปุ่น
หมวดหมู่:เพลงของอายูมิ ฮามาซากิ
หมวดหมู่:ซิงเกิลอันดับที่ 1 ออริกอนชาร์ต
อุทยานแห่งชาติศรีสัชนาลัย

**อุทยานแห่งชาติศรีสัชนาลัย** เป็นอุทยานแห่งชาติที่ตั้งอยู่ในจังหวัดสุโขทัย ได้รับการจัดตั้งเป็นอุทยานแห่งชาติเมื่อปี พ.ศ. 2524 เป็นอุทยานแห่งชาติลำดับที่ 26 มีเนื้อที่ประมาณ 133,250 ไร่ 

## ที่ตั้งและเขตติดต่อ
ครอบคลุมพื้นที่ ตำบลบ้านแก่ง ตำบลแม่สำ ตำบลแม่สิน อำเภอศรีสัชนาลัย ตำบลกลางดง อำเภอทุ่งเสลี่ยม จังหวัดสุโขทัย

## อ้างอิง

## แหล่งข้อมูลอื่น
* อุทยานแห่งชาติศรีสัชนาลัย  - กรมอุทยานแห่งชาติ สัตว์ป่า และพันธุ์พืช

ศรีสัชนาลัย
หมวดหมู่:อำเภอศรีสัชนาลัย
หมวดหมู่:อำเภอทุ่งเสลี่ยม
อุทยานแห่งชาติน้ำตกสามหลั่น

**อุทยานแห่งชาติน้ำตกสามหลั่น** (ชื่อเดิม *อุทยานแห่งชาติพระพุทธฉาย*) มีพื้นที่ครอบคลุมอยู่ในท้องที่อำเภอแก่งคอย อำเภอหนองแค อำเภอวิหารแดง และอำเภอเมือง จังหวัดสระบุรี ป่าเขาสามหลั่นอยู่ใกล้กรุงเทพฯ มาก มีสภาพป่าอุดมสมบูรณ์ สภาพธรรมชาติป่าเขา น้ำตกที่สวยงาม โดยเฉพาะน้ำตกเขาสามหลั่น ซึ่งนักท่องเที่ยวรู้จักกันเป็นอย่างดี ทางคมนาคมสะดวกสบาย สามารถเดินทางจากกรุงเทพฯ ไปกลับได้ในวันเดียว อุทยานแห่งชาติน้ำตกสามหลั่น มีเนื้อที่ประมาณ 27,856.25 ไร่ หรือ 44.57 ตารางกิโลเมตร

## ลักษณะภูมิประเทศ
สภาพภูมิประเทศประกอบด้วยภูเขาสลับซับซ้อน เป็นเทือกเขาสูงที่วางตัวตามแนวตะวันตกเฉียงเหนือ-ตะวันออกเฉียงใต้ มีที่ราบแคบๆ ระหว่างหุบเขาอยู่ทางตอนเหนือของอุทยานแห่งชาติ ยอดเขาที่สูงที่สุดคือ เขาครก มีความสูงประมาณ 329 เมตรจากระดับน้ำทะเล สามารถมองเห็นตัวเมืองสระบุรี และอำเภอใกล้เคียงได้อย่างชัดเจน ป่าแห่งนี้เป็นต้นกำเนิดของน้ำตกหลายแห่ง เป็นต้นน้ำลำธารที่ไหลไปหล่อเลี้ยงไร่นาของราษฎรที่อยู่ใกล้เคียง สภาพของดินเป็นดินเหนียวและดินร่วนปนทราย หินชั้นล่างเป็นพวกหินดินดาน

## ลักษณะภูมิอากาศ
สภาพภูมิอากาศในเขตอุทยานแห่งชาติสามารถแบ่งออกได้เป็น 3 ฤดูกาล ได้แก่ 
*ฤดูร้อน จะร้อนอบอ้าวระหว่างเดือนกุมภาพันธ์ - เดือนเมษายน 
*ฤดูฝน จะมีฝนตกชุกระหว่างเดือนพฤษภาคม - เดือนกันยายน 
*ฤดูหนาว อากาศเย็นสบาย ระหว่างเดือนตุลาคม - เดือนมกราคม 
อุณหภูมิเฉลี่ย 28oC มีปริมาณน้ำฝนเฉลี่ย 1,200 มิลลิเมตรต่อปี ซึ่งสามารถเดินทางไปท่องเที่ยวพักผ่อนได้ตลอดปี

## พืชพรรณและสัตว์ป่า
สภาพป่าประกอบด้วยป่าเบญจพรรณ และป่าเต็งรัง มีพันธุ์ไม้ที่สำคัญได้แก่ แดง ประดู่ พลวง เต็ง รัง ตะเคียนทอง มะค่าโมง ตะแบก เป็นต้น และพันธุ์ไม้อื่นๆ ที่ทำการสำรวจไว้กว่า 800 ชนิด ส่วนไม้พื้นล่างเป็นพวกไม้ไผ่ชนิดต่างๆ ตลอดจนหวาย และกล้วยไม้ เป็นต้น 

สำหรับสัตว์ที่มีอาศัยอยู่เป็นสัตว์ขนาดเล็ก เช่น ไก่ฟ้า ไก่ป่า เก้ง กระจง ลิง หมูป่า กระรอก กระแต และนกชนิดต่างๆ ที่สำคัญ ได้แก่ นกเจ้าฟ้าหญิงสิรินธร ซึ่งคาดว่าจะสูญพันธุ์ ไปแล้ว

## อ้างอิง

## แหล่งข้อมูลอื่น
* อุทยานแห่งชาติน้ำตกสามหลั่น  - กรมอุทยานแห่งชาติ สัตว์ป่า และพันธุ์พืช

น้ำตกสามหลั่น
หมวดหมู่:อำเภอแก่งคอย
หมวดหมู่:อำเภอหนองแค
หมวดหมู่:อำเภอวิหารแดง
หมวดหมู่:อำเภอเมืองสระบุรี
ไอบีเรีย (สายการบิน)

**อิเบเรีย ลิเนอัส อาเอเรอัส เด เอสปัญญา** () เรียกโดยทั่วไปว่า **ไอบีเรีย** เป็นสายการบินประจำชาติสเปน โดยมีฐานการบินหลักที่ท่าอากาศยานมาดริด-บาราฆัส ไอบีเรียให้บริการเที่ยวบินสู่จุดหมายปลายทาง 130 แห่งทั่วโลก ไอบีเรีย รวมถึงไอบีเรียรีเจียนัลและไอบีเรียเอกซ์เพรสเป็นส่วนหนึ่งของอินเตอร์เนชันแนลแอร์ไลน์กรุ๊ป หลังจากการควบรวมกิจการกับบริติชแอร์เวย์ในปี 2011

## กิจการองค์กร

### สำนักงานใหญ่
[thumb|สำนักงานใหญ่ของไอบีเรียใน[มาดริด]]
สำนักงานใหญ่ของไอบีเรียตั้งอยู่ใน MV49 Business Park ในกรุงมาดริด โดยเป็นการย้ายจากที่ตั้งเดิมในกัมโปสเบลัซเกซ เขตซาลามังกา กรุงมาดริดในปี 2013 ในขั้นตอนการประหยัดต้นทุน

### บริษัทลูก

* **[[ไอบีเรียรีเจียนัล]]** - สายการบินระดับภูมิภาค โดยจะเป็นแฟรนไชส์
* **[[ไอบีเรียเอกซ์เพรส]]** - สายการบินต้นทุนต่ำ

### ผลประกอบการ
ผลประกอบการของไอบีเรียตั้งแต่ปี 2011-2022 มีดังนี้:

## จุดหมายปลายทาง

### ข้อตกลงการบินร่วม
ณ เดือนธันวาคม ค.ศ. 2023 ไอบีเรียได้มีข้อตกลงการบินร่วมกับสายการบินดังต่อไปนี้:

* แอร์บอลติก
* อเมริกันแอร์ไลน์
* อาเบียงกา
* บินเตอร์กานาเรียส
* บริติชแอร์เวย์
* การบินโบลิเวีย
* บัลแกเรียแอร์
* คาเธ่ย์แปซิฟิค
* โคปาแอร์ไลน์
* เช็กแอร์ไลน์
* เอ็ลอัล
* อเวลลอปแอร์ไลน์
* ฟินน์แอร์
* เจแปนแอร์ไลน์
* ลาตัมบราซิล
* ลาตัมชิลี
* ลาตัมเอกวาดอร์
* รัวยาแลร์มาร็อก
* รอยัลจอร์แดเนียน
* บิบาอาเอโรบุส
* บูเอลิง

## ฝูงบิน

### ฝูงบินปัจจุบัน

[thumb|[แอร์บัส เอ321เอกซ์แอลอาร์ของไอบีเรีย]]

ณ เดือนเมษายน ค.ศ. 2025 ไอบีเรียมีเครื่องบินประจำการในฝูงบินดังนี้:

ไอบีเรียมีอายุฝูงบินเฉลี่ย 9.8 ปี

### ฝูงบินในอดีต

ไอบีเรียเคยให้บริการเครื่องบินดังต่อไปนี้:

## อ้างอิง

## แหล่งข้อมูลอื่น

* เว็บไซต์ทางการ 

หมวดหมู่:วันเวิลด์
หมวดหมู่:สายการบิน
หมวดหมู่:สายการบินประจำชาติ
หมวดหมู่:สายการบินสัญชาติสเปน
หมวดหมู่:บริษัทของสเปน
หมวดหมู่:บริษัทที่ก่อตั้งในปี พ.ศ. 2470
หมวดหมู่:สายการบินที่ก่อตั้งในปี พ.ศ. 2470
หมวดหมู่:อินเตอร์แนชนัลแอร์ไลน์กรุ๊ป
หมวดหมู่:แอร์ไลน์สฟอร์ยุโรป
วัดถ้ำเขาหลวง

**วัดถ้ำเขาหลวง** สร้างขึ้นในรัชสมัยของพระบาทสมเด็จพระจุลจอมเกล้าเจ้าอยู่หัว ซึ่งพระองค์มีพระราชประสงค์จะสร้างวัดบนยอดเขา เพื่อถวายแด่พระบาทสมเด็จพระจอมเกล้าเจ้าอยู่หัว ซึ่งครั้งหนึ่งเคยเสด็จประพาสมายังถ้ำแห่งนี้ และด้วยมีพระราชดำริว่าถ้ำเขาหลวงนี้ มีความวิจิตรงดงามด้วยมีหินงอกหินย้อยทั่วทั้งผนังถ้ำ ภายในยังมีช่องกว้างที่แสงอาทิตย์สาดส่องเข้ามากระทบแนวหิน ก่อให้เกิดความหลากหลายของสีสันภายในถ้ำ อีกทั้งโพรงหินที่แตกเป็นช่อง ทำให้มีอากาศเย็นสบายและไม่อับชื้น จนสามารถมองเห็นความสวยงามภายในถ้ำได้ทุกซอกทุกมุม

พระบาทสมเด็จพระจอมเกล้าเจ้าอยู่หัวโปรดฯ ให้สร้างบันไดคอนกรีตยาวประมาณ 10 เมตร ตั้งแต่เชิงเขาไปจนถึงเบื้องล่างของถ้ำ และโปรดฯ ให้บูรณะพระพุทธรูปโบราณหลายองค์ที่ประดิษฐานอยู่ ณ ถ้ำนี้มาก่อนยุครัตนโกสินทร์ ซึ่งสันนิษฐานว่าพระพุทธรูปโบราณเหล่านี้น่าจะได้มาจากนักจาริกแสวงบุญจากที่ต่าง ๆ นำมาประดิษฐานไว้ อาทิ พระพุทธไสยาสน์ ขนาด 14 เมตร พระพุทธรูปปางมารวิชัยองค์ใหญ่ เป็นต้น พระองค์ยังทรงพระกรุณาโปรดเกล้าฯ ให้สร้างพระพุทธรูปประจำแผ่นดิน 4 องค์ ซึ่งสร้างขึ้นเพื่อถวายพระราชกุศลแด่รัชกาลที่ 1-3 และของส่วนพระองค์ พระพุทธรูปแต่ละองค์มีจารึกพระปรมาภิไธยที่ฐาน และที่ผ้าทิพย์ประดับตราพระบรมราชสัญลักษณ์ของแต่ละรัชกาล

ครั้นรัชสมัยของพระบาทสมเด็จพระจุลจอมเกล้าเจ้าอยู่หัว เสด็จประพาสมายังเพชรบุรี  จึงได้มีพระราชประสงค์ให้จัดสร้างอารามขึ้นภายในถ้ำเขาหลวง เพื่อถวายเป็นพระราชกุศลแด่พระชนก โดยทรงพระกรุณาโปรดเกล้าฯ ให้สร้างพระพุทธรูปเพิ่มเติม ซึ่งในหมู่พระพุทธรูปสร้างใหม่นี้ มีพระพุทธรูปประจำแผ่นดิน 5 องค์ ที่มีข้อความจารึกพระปรมาภิไธยบนแผ่นหินที่ฐาน และที่ผ้าทิพย์ประดับพระบรมราชสัญลักษณ์ประจำรัชกาล ซึ่งพุทธลักษณะคล้ายกับพระพุทธรูปประจำพระชนมพรรษาที่สร้างขึ้นในแต่ละรัชกาล ซึ่งประดิษฐานไว้ในพระบรมมหาราชวัง

ปัจจุบันวัดถ้ำเขาหลวงได้มีการบูรณะและพัฒนาให้มีความสะดวกสบายยิ่งขึ้น โดยการจัดให้มีวิทยากรหรือมีผู้แนะนำเกี่ยวกับความเป็นมาของวัดถ้ำเขาหลวง และร้านค้าเพื่อไว้บริการนักท่องเที่ยว และที่นี่ยังมีฝูงลิงจำนวนมากมาอาศัยอยู่

## คลังภาพ

ไฟล์:โถงถ้ำเขาหลวง.jpg|โถงในถ้ำเขาหลวง
ไฟล์:พระนอนในถ้ำเขาหลวง.jpg|พระนอนในถ้ำเขาหลวง
ไฟล์:พระพุทธรูปขนาดต่างๆในถ้ำเขาหลวง.jpg|พระพุทธรูปขนาดต่าง&thinsp;ๆ ในถ้ำ


## อ้างอิง

ถ้ำเขาหลวง
หมวดหมู่:โบราณสถานในจังหวัดเพชรบุรี
ราชพฤกษ์ (แก้ความกำกวม)

**ราชพฤกษ์** อาจหมายถึง
* ราชพฤกษ์ หรือ คูน พรรณไม้
* มหกรรมพืชสวนโลกเฉลิมพระเกียรติฯ ราชพฤกษ์ 2549 ซึ่งจัดขึ้นที่จังหวัดเชียงใหม่ ในปี พ.ศ. 2549 – 2550
* ถนนราชพฤกษ์ ถนนที่มีเส้นทางจากเขตธนบุรี กรุงเทพมหานคร ผ่านจังหวัดนนทบุรี และไปสิ้นสุดที่จังหวัดปทุมธานี 
* วงเวียนราชพฤกษ์ วงเวียนจุดตัดถนนราชพฤกษ์ กับถนนนครอินทร์ ในเขตอำเภอบางกรวย จังหวัดนนทบุรี
* สโมสรราชพฤกษ์ (สนามกอล์ฟนอร์ธปาร์ค) เขตหลักสี่ กรุงเทพมหานคร
* โรงแรมราชพฤกษ์แกรนด์โฮเทล นครราชสีมา
* โรงแรมราชพฤกษ์ พิษณุโลก
เจมส์ แมดิสัน

**เจมส์ แมดิสัน** () เป็นประธานาธิบดีคนที่ 4 แห่งสหรัฐอเมริกาและบิดาแห่งรัฐธรรมนูญของสหรัฐอเมริกา เกิดเมื่อวันที่ 16 มีนาคม ค.ศ. 1751 และเข้ารับตำแหน่งประธานาธิบดีสหรัฐเมื่อวันที่ 4 มีนาคม ค.ศ. 1809 โดยเข้ารับตำแหน่งต่อจากโธมัส เจฟเฟอร์สัน ออกจากตำแหน่งประธานาธิบดีสหรัฐเมื่อวันที่ 4 มีนาคม ค.ศ. 1817 ถึงแก่อสัญกรรมเมื่อวันที่ 28 มิถุนายน ค.ศ. 1836 และยังเป็นหนึ่งในคณะผู้ก่อตั้งประเทศสหรัฐอเมริกา

## แหล่งข้อมูลอื่น

* James Madison at MetaLibri


หมวดหมู่:บุคคลที่เกิดในปี พ.ศ. 2294
หมวดหมู่:ประธานาธิบดีสหรัฐ
หมวดหมู่:รัฐมนตรีว่าการกระทรวงการต่างประเทศของสหรัฐ
หมวดหมู่:บุคคลจากรัฐเวอร์จิเนีย
ไอบีเรีย

**ไอบีเรีย** (Iberia) อาจหมายถึง
* คาบสมุทรไอบีเรีย ทางตะวันตกเฉียงใต้ของยุโรป เป็นที่ตั้งของโปรตุเกส, ยิบรอลตาร์, สเปน และอันดอร์รา
* ไอบีเรีย แอร์ไลน์ สายการบินแห่งชาติสเปน
จอห์น ควินซี แอดัมส์

**จอห์น ควินซี แอดัมส์** () เป็นประธานาธิบดีคนที่ 6 ของสหรัฐอเมริกา เป็น บุตรของ จอห์น แอดัม

## ประวัติ
**จอห์น ควินซี แอดัมส์** เกิดเมื่อวันที่ 11 กรกฎาคม ค.ศ. 1767 ที่รัฐแมสซาชูเซตส์ เข้ารับตำแหน่งประธานาธิบดีเมื่อวันที่ 4 มีนาคม ค.ศ. 1825 โดยเข้ารับตำแหน่งประธานาธิบดีต่อจาก เจมส์ มอนโร ออกจากตำแหน่งประธานาธิบดีเมื่อวันที่ 4 มีนาคม ค.ศ. 1829 โดยผู้มารับตำแหน่งเป็นคนถัดไปคือ แอนดรูว์ แจ็กสัน เสียชีวิตเมื่อวันที่ 23 กุมภาพันธ์ ค.ศ. 1848

หมวดหมู่:บุคคลที่เกิดในปี พ.ศ. 2310
หมวดหมู่:ประธานาธิบดีสหรัฐ
หมวดหมู่:นักการเมืองอเมริกัน
หมวดหมู่:บุคคลจากมหาวิทยาลัยฮาร์วาร์ด
หมวดหมู่:ชาวอเมริกันเชื้อสายอังกฤษ
หมวดหมู่:รัฐมนตรีว่าการกระทรวงการต่างประเทศของสหรัฐ
หมวดหมู่:บุคคลจากรัฐแมสซาชูเซตส์
อุทยานแห่งชาติเวียงโกศัย

**อุทยานแห่งชาติเวียงโกศัย** เป็นอุทยานแห่งชาติที่ตั้งอยู่ในเขตอำเภอลอง อำเภอวังชิ้น จังหวัดแพร่ และอำเภอเถิน อำเภอสบปราบ อำเภอแม่ทะ จังหวัดลำปาง มีลักษณะภูมิประเทศเป็นภูเขาสูงสลับซับซ้อน ประกอบด้วยป่าดงดิบเขา ป่าเบญจพรรณ และป่าเต็มรัง นอกจากนี้ยังมีป่าสนและทุ่งหญ้าในบริเวณยอดเขาสูง เป็นแหล่งกำเนิดแม่น้ำหลายสาย และมีสัตว์ป่าหลายชนิด เช่น หมูป่า หมี เสือโคร่ง เลียงผา เป็นต้น โดยมีจุดเด่นคือดงตะเคียนทองอายุกว่าร้อยปี ที่มีขนาด 3-4 คนโอบ

## สถานที่น่าสนใจ
**น้ำตก** มีน้ำตกหลายแห่งในอุทยานแห่งชาติเวียงโกศัย ได้แก่ น้ำตกแม่เกิ๋งหลวง และน้ำตกแม่เกิ๋งน้อย เป็นน้ำตกที่ไหลลดหลั่นเป็นชั้นๆ จึงได้ชื่อว่า แม่เกิ๋ง ซึ่งเป็นภาษาพื้นเมือง หมายถึงขั้นบันได นอกจากนี้ยังมีน้ำตกแม่สิน น้ำตกแม่จอก น้ำตกแม่ป้าก น้ำตกแม่รัง และน้ำตกขุนห้วย

**บ่อน้ำร้อนแม่จอก** อยู่ห่างจากที่ทำการอุทยานประมาณ 5 กิโลเมตร บ่อน้ำร้อนมีอุณหภูมิประมาณ 80 องศาเซลเซียส 

## อ้างอิง

## แหล่งข้อมูลอื่น
* อุทยานแห่งชาติเวียงโกศัย  - กรมอุทยานแห่งชาติ สัตว์ป่า และพันธุ์พืช

เวียงโกศัย
เวียงโกศัย
หมวดหมู่:อำเภอลอง
หมวดหมู่:อำเภอวังชิ้น
หมวดหมู่:อำเภอเถิน
หมวดหมู่:อำเภอสบปราบ
หมวดหมู่:อำเภอแม่ทะ
ฟอกเกอร์ เอฟ-27

[ฟอกเกอร์ เอฟ-27 ที่ท่าอากาศยานนานาชาติเมืองลาฮอร์[ปากีสถาน|thumb|250px|right]]
**ฟอกเกอร์ เอฟ-27**  (Fokker F27)  ฟอกเกอร์ เอฟ-27 เป็นเครื่องบินโดยสาร-ลำเลียง ที่ใช้งานกันแพร่หลายแบบหนึ่ง ทั้งทางการทหารและพลเรือน เอฟ-27 บินเป็นครั้งแรกในวันที่ 24 พฤศจิกายน ค.ศ. 1955 มีรุ่นต่างๆ ตั้งแต่รุ่น 100 จนถึงรุ่น 600 และในปี ค.ศ. 1958 บริษัท แฟร์ไชล์ ได้ซื้อลิขสิทธิ์ไปสร้างในสหรัฐฯ โดยใช้ชื่อว่า เอฟเอช-227

## รายละเอียด ฟอกเกอร์ เอฟ-27 รุ่น 500
* **ผู้สร้าง** บริษัทฟอกเกอร์-วีเอฟดับลิว (ฮอลแลนด์)
* **ประเภท** โดยสาร-ลำเลียง พิสัยบินใกล้/ปานกลาง เจ้าหน้าที่ 2-3 นาย อัตราผู้โดยสารสูงสุด 56 ที่นั่ง บรรทุกพลร่มพร้อมอาวุธ 45 นาย หรือเตียงพยาบาล 24 เตียง
* **เครื่องยนต์** เทอร์โบแฟนใบพัด รอลส์-รอยซ์ ดาร์ท หมายเลข 532-7 อาร์ ให้กำลัง 2,140 แรงม้า และให้แรงขับ 238 กิโลกรัม 2 เครื่อง
* **กางปีก** 29 เมตร
* **ยาว** 25.06 เมตร
* **สูง** 8.71 เมตร
* **พื้นที่ปีก** 70 ตารางเมตร
* **น้ำหนักเปล่า** 11,789 กิโลกรัม
* **น้ำหนักบรรทุกสูงสุด** 6,128 กิโลกรัม
* **น้ำหนักวิ่งขึ้นสูงสุด** 20,410 กิโลกรัม
* **อัตราเร็วเดินทางปกติ** 480 กิโลเมตร/ชั่วโมง ที่ระยะสูง 6,100 เมตร
* **เพดานบินใช้งาน** 8,990 เมตร
* **เพดานบินเมื่อใช้เครื่องยนต์เดียว** 3,565 เมตร
* **อัตราไต่** 451 เมตร/นาที ที่ระดับน้ำทะเล
* **พิสัยบิน** 1,274 กิโลเมตร เมื่อมีภารกรรมบรรทุกสูงสุด

## อ้างอิง
* อภิวัตน์ โควินทรานนท์,อากาศยาน1979ฉบับเครื่องบิน,เอวิเอชั่น ออบเซิร์ฟเวอร์,กรุงเทพ,2522

หมวดหมู่:เครื่องบินฟอกเกอร์
หมวดหมู่:อากาศยานเชิงพาณิชย์
เดอ ฮาวิลแลนด์ แคนาดา ดีเอชซี-7

เดอ ฮาวิลแลนด์ ดีเอชซี-7 , แดช-7|thumb|300px|right
**เดอ ฮาวิลแลนด์ ดีเอชซี-7**  ()  เดอ ฮาวิลแลนด์ แคนาดา ดีเอชซี-7 หรือ แดช-7 เป็นเครื่องบินโดยสารที่สร้างขึ้นเพื่อให้ขึ้นลงในระยะสั้น หรือ ลงบนสนามหญ้าได้ โครงการ แดช-7 เริ่มในปี ค.ศ. 1972 เครื่องต้นแบบเริ่มบินเป็นครั้งแรกในวันที่ 27 มีนาคม ค.ศ. 1975 เครื่องแรกจากสายการผลิตส่งมอบในปี ค.ศ. 1974

## รายละเอียด ดีเอชซี-7
* **ผู้สร้าง**: บริษัท เดอ ฮาวิลแลนด์ (แคนาดา)
* **ประเภท**: โดยสาร-ขนส่ง พิสัยบินใกล้ ขึ้นลงระยะสั้น
* **เครื่องยนต์**: เทอร์โบใบพัด แพรท์ แอนด์ วิทนีย์ (สร้างในแคนาดา) พีที 6 เอ-50 ให้กำลังเครื่องละ 1,120 แรงม้า 4 เครื่อง
* **กางปีก**: 28.35 เมตร
* **ยาว**: 24.58 เมตร
* **สูง**: 7.98 เมตร
* **พื้นที่ปีก**: 79.90 ตารางเมตร
* **น้ำหนักเปล่า**: 11,130 กิโลกรัม
* **น้ำหนักบรรทุกสูงสุด**: 4,017 กิโลกรัม
* **น้ำหนักวิ่งขึ้นสูงสุด**: 18,597 กิโลกรัม
* **อัตราเร็วเดินทางขั้นสูง**: 434 กิโลเมตร/ชั่วโมง ที่ระยะสูง 4,570 เมตร
* **อัตราเร็วเดินทางไกล**: 379 กิโลเมตร/ชั่วโมง ที่ระยะสูง 6,560 เมตร
* **เพดานบินใช้งาน**: 6,770 เมตร
** 4,330 เมตร เมื่อเครื่องยนต์ดับ 1 เครื่อง
* **ระยะทางวิ่งขึ้นพ้น 10.7 เมตร**: 710 เมตร
* **ระยะทางร่อนลงจาก 10.7 เมตร**: 408 เมตร
* **พิสัยบิน**: 1,504 เมตร เมื่อมีภารกรรมบรรทุกสูงสุด
** 2,293 กิโลเมตร เมื่อบรรทุกเชื้อเพลิงเต็มที่

## อ้างอิง
* อภิวัตน์ โควินทรานนท์,อากาศยาน1979ฉบับเครื่องบิน,เอวิเอชั่น ออบเซิร์ฟเวอร์,กรุงเทพ,2522 

หมวดหมู่:เครื่องบินเดอ ฮาวิลแลนด์ แคนาดา
หมวดหมู่:อากาศยานเชิงพาณิชย์
กิล่ามอนสเตอร์

**กิล่ามอนสเตอร์** () เป็นกิ้งก่ามีพิษชนิดหนึ่ง มีชื่อวิทยาศาสตร์ว่า *Heloderma suspectum* พบในเขตทะเลทรายอริโซน่าทางตอนตะวันตกเฉียงใต้ของประเทศสหรัฐอเมริกา กิล่ามอนสเตอร์มีความยาวถึงสองฟุต จัดเป็นกิ้งก่าขนาดใหญ่ที่สุดที่พบในประเทศสหรัฐอเมริกา ลำตัวมีลายดำ ชมพู ส้ม และเหลือง อุปนิสัยเชื่องช้า มักหลบในโพรงเป็นส่วนใหญ่ ล่าสัตว์จำพวกหนู นก และไข่ต่าง ๆ เป็นอาหาร กิล่ามอนสเตอร์สามารถผลิตพิษที่มีผลต่อระบบประสาทของเหยื่อ โดยพิษจะส่งเข้าสู่เหยื่อผ่านทางฟันทางกรามล่าง แต่พิษนี้ไม่เป็นอันตรายถึงชีวิตต่อมนุษย์

กิล่ามอนสเตอร์เป็นสัตว์ใกล้สูญพันธุ์ชนิดหนึ่ง ซึ่งมีการคุ้มครองโดยกฎหมาย ทั้งในท้องถิ่นคือกฎหมายรัฐอริโซน่า และในระดับประเทศคือกฎหมายประเทศสหรัฐอเมริกาและประเทศเม็กซิโก ส่วนในระดับนานาชาติกิล่ามอนสเตอร์เป็นสัตว์ในบัญชีหมายเลข ๒ ของอนุสัญญาว่าด้วยการค้าระหว่างประเทศซึ่งชนิดสัตว์ป่าและพืชป่าใกล้สูญพันธุ์ (CITES) โดยห้ามส่งออกหรือนำเข้าโดยปราศจากใบอนุญาต ซึ่งรวมถึงประเทศไทย ตามประกาศกระทรวงทรัพยากรธรรมชาติและสิ่งแวดล้อม

สำหรับในประเทศไทยมีการจัดแสดงในสวนสัตว์ดุสิตในช่วงปลายปี พ.ศ. 2554 ถึงต้นปี พ.ศ. 2555

## อ้างอิง

## อ่านเพิ่ม
* 
*  Online .pdf
* 
* 
* 
* 
* 
* 
* Schwandt, Hans-Joachim (2019). heloderma.net *The Gila Monster Heloderma suspectum - Natural History, Husbandry & Propagation*, Edition Chimaira, Frankfurt/Main, 
*
*

## แหล่งข้อมูลอื่น
*
*

หมวดหมู่:สัตว์มีพิษ
หมวดหมู่:วงศ์กิล่ามอนสเตอร์
หมวดหมู่:สัตว์ที่พบในสหรัฐอเมริกา
หมวดหมู่:สัตว์ที่พบในประเทศเม็กซิโก
X (แก้ความกำกวม)

**X** อาจหมายถึง
* X เป็นอักษรละตินลำดับที่ 24
* เอ็กซ์ พลังล้างโลก การ์ตูนญี่ปุ่นโดยกลุ่มนักวาดการ์ตูนแคลมป์
* เอกซ์เจแปน วงดนตรีเฮฟวีเมทัลชาวญี่ปุ่น ชื่อเดิมว่า เอกซ์ ตั้งแต่ปี 1982–1992
* เอ็กซ์ สุนัขตำรวจในภารกิจความไม่สงบในชายแดนภาคใต้ของประเทศไทย
* เอ็กซ์ (บริษัท) เดิมคือบริษัท กูเกิล เอ็กซ์ (Google X)
* เอ็กซ์.คอม ก่อนหน้าเปลี่ยนชื่อเป็นเพย์แพล (PayPal)
* เอ็กซ์คอร์ป บริษัทแม่ของทวิตเตอร์ตั้งแต่ปี 2023
* เอ็กซ์ (เครือข่ายสังคม) เครือข่ายสังคมที่เปลี่ยนชื่อมาจากทวิตเตอร์
* โครโมโซมเอกซ์ ระบบกำหนดเพศในสัตว์หลายชนิด รวมทั้งสัตว์เลี้ยงลูกด้วยนม
* โอเอสเทน (OS X) ซึ่งเป็นชื่อเดิมของระบบปฏิบัติการแมคโอเอส สำหรับคอมพิวเตอร์แอปเปิล
* เอ็กซ์วินโดวซิสเต็ม โปรโตคอลการแสดงผลไคลเอ็นต์-เซิร์ฟเวอร์ที่มักใช้ในสภาพแวดล้อม UNIX
* รูปแบบไฟล์ X ที่ใช้โดยไดเรกต์เอกซ์
* 10 จำนวน (เลขโรมัน: X)
* ผลคูณไขว้ หรือ ผลคูณเชิงเวกเตอร์ (×)
* x ซึ่งเป็นแกนในระบบพิกัดคาร์ทีเซียน
* x ซึ่งเป็นตัวแปรทั่วไปสำหรับแนวคิดทางคณิตศาสตร์ที่ไม่ทราบค่าหรือมีการเปลี่ยนแปลง
* เจเนอเรชันเอกซ์ ซึ่งเป็นรุ่นสังคมวิทยาตะวันตกที่เกิดหลังบูมเมอร์หรือโจนส์เซอร์ และก่อนมิลเลนเนียล
* ไอโฟน X สมาร์ตโฟนโดยบริษัทแอปเปิล
* เทสลาโมเดลเอ็กซ์ รถไฟฟ้าขนาดกลางที่ผลิตโดยบริษัทเทสลา
* สถานะเพศเอ็กซ์ (เอ็กซ์-เจ็นเดอร์) ใช้กับหนังสือเดินทางและเอกสารแสดงตนเพื่อระบุเพศหรือเพศที่ไม่แน่นอน
* กากบาท สัญลักษณ์ที่เป็นลายลักษณ์อักษรทั่วไปของการปฏิเสธหรือการยืนยัน
* ไค (Χ) อักษรกรีก
อินคิวบัส

thumb|''Incubus'' ค.ศ. 1870

**อินคิวบัส** () เป็นชื่อปิศาจเพศผู้ซึ่งเชื่อกันว่าจะเข้ามาร่วมหลับนอนกับสตรีในยามหลับใหลเพื่อสังวาสด้วย ปิศาจที่เป็นหญิงและมีพฤติกรรมทำนองเดียวกันนั้นเรียก ซักคิวบัส (succubus)

ในความเชื่อของบางท้องที่ เช่น ตามตำนานเมอร์ลิน (Merlin) อินคิวบัสร่วมประเวณีกับหญิงก็เพื่อให้หญิงนั้นมีบุตร ความเชื่อทางศาสนามีว่า ถ้าร่วมประเวณีกับอินคิวบัสบ่อยครั้ง อาจส่งผลให้สุขภาพย่ำแย่ และอาจถึงตายได้
และเชื่อว่าอินคิวบัสดูดวิญญาณของเหยื่อเมื่อร่วมหลับนอนกับเหยื่อ

## อ้างอิง

## แหล่งข้อมูลอื่น
* 

หมวดหมู่:ผี
หมวดหมู่:ตำนาน
หมวดหมู่:ความเชื่อ
หมวดหมู่:ปิศาจ
เอ็นเอเอ็มซี วายเอส-11

วายเอส-11|thumb|250px|right
ภูเก็ตแอร์|thumb|250px|right
[[กองกำลังป้องกันตนเองทางอากาศญี่ปุ่น|thumb|250px|right]]
**เอ็นเอเอ็มซี วายเอส-11** ()  วายเอส-11 เป็นเครื่องบินโดยสารขนส่งแบบแรกของญี่ปุ่นหลังสงครามโลกครั้งที่ 2 แผนการสร้างเริ่มในปี พ.ศ. 2500 เครื่องต้นแบบบินเป็นครั้งแรกในวันที่ 30 สิงหาคม พ.ศ. 2505 วายเอส-11 มีจำนวนการสร้างทั้งสิ้น 182 เครื่อง เกือบทั้งหมดใช้งานในกองกำลังป้องกันต้นเองของประเทศญี่ปุ่น สายการผลิตวายเอส-11 ยุติลงในปี พ.ศ. 2517

## รายละเอียด วายเอส-11
* **ผู้สร้าง** นิฮอนแอร์คราฟต์แมนูแฟคเจอริงคอร์ปอเรชั่น (ญี่ปุ่น)
* **ประเภท** โดยสาร-ขนส่ง พิสัยบินใกล้/ปานกลาง เจ้าหน้าที่ 2 นาย อัตราผู้โดยสารสูงสุด 60 ที่นั่ง
* **เครื่องยนต์** เทอร์โบใบพัด รอลส์-รอยซ์ ดาร์ท 542-10 เค ให้กำลังเครื่องละ 3,060 แรงม้า 2 เครื่อง
* **กางปีก** 32 เมตร
* **ยาว** 26.30 เมตร
* **สูง** 8.93 เมตร
* **พื้นที่ปีก** 94.8 ตารางเมตร
* **น้ำหนักเปล่า** 15,419 กิโลกรัม
* **น้ำหนักบรรทุกสูงสุด** 7,081 กิโลกรัม
* **น้ำหนักวิ่งขึ้นสูงสุด** 25,000 กิโลกรัม
* **อัตราเร็วเดินทางขั้นสูง** 466 กิโลเมตร/ชั่วโมง ที่ระยะสูง 4,575 เมตร
* **อัตราเร็วเดินทางประหยัด** 447 กิโลเมตร/ชั่วโมง ที่ระยะสูง 6,100 เมตร
* **เพดานบินใช้งาน** 6,980 เมตร
* **อัตราไต่ขั้นต้น** 6.2 เมตร/วินาที
* **พิสัยบินไกลสุด** 1,090 กิโลเมตร เมื่อมีภารกรรมบรรทุกสูงสุด
** 3,215 กิโลเมตร เมื่อบรรทุกเชื้อเพลิงมากที่สุด

## อ้างอิง
* อภิวัตน์ โควินทรานนท์,อากาศยาน1979ฉบับเครื่องบิน,เอวิเอชั่น ออบเซิร์ฟเวอร์,กรุงเทพ,2522 

หมวดหมู่:เครื่องบิน
หมวดหมู่:อากาศยานเชิงพาณิชย์
สถาบันสถาปนาและโลก

**สถาบันสถาปนาและโลก** () เป็นนิยายวิทยาศาสตร์เล่มที่ห้าของหนังสือชุดสถาบันสถาปนา ฉบับภาษาอังกฤษตีพิมพ์ครั้งแรก ค.ศ. 1986 นับเป็นหนังสือเล่มสุดท้ายในชุดถ้านับตามลำดับเหตุการณ์ในเรื่อง

## เนื้อเรื่องย่อ
หลังจากเหตุการณ์ในสถาบันสถาปนาและปฐมภพ โกลาน เทรวิซและพวกได้เดินทางต่อจากปฐมภพเพื่อค้นหาดาวเคราะห์ในตำนานที่ชื่อว่า "โลก" พวกเขาไม่รู้ที่อยู่ที่แน่นอน รู้เพียงแค่ว่าอยู่ในระบบสุริยจักรวาลที่เรียกว่า "โซล" (Sol) เท่านั้น

เนื้อเรื่องแบ่งเป็น 7 บท โดยใช้ชื่อตามพิภพที่มีบทบาทในเรื่อง ชื่อบทมีดังนี้
# ปฐมภพ (Gaia)
# คอมโพเรลลอน (Comporellon)
# ออโรรา (Aurora)
# โซลาเรีย (Solaria)
# เมลโพมีเนีย (Melpomenia)
# อัลฟา (Alpha)
# โลก (Earth)

## เล่มต่อที่ยังไม่ได้เขียน
เหตุการณ์ใน *สถาบันสถาปนาและโลก* เพิ่งผ่านไปเพียง 500 ปีในระยะเวลา 1,000 ปีก่อนจักรวรรดิใหม่ตามที่ฮาริ เซลดอนทำนายไว้ ตอนจบของสถาบันสถาปนาและโลก เป็นการใบ้ถึงเหตุการณ์ที่จะต่อเนื่องในหนังสือเล่มถัดไป ภรรยาของอสิมอฟเล่าว่าไอแซค อสิมอฟวางแผนจะเขียนเล่มต่อ แต่เขาไม่มีแนวคิดในการเขียน จึงหันไปเขียนเล่มที่จับเนื้อหาช่วงก่อนสถาบันสถาปนา ซึ่งได้แก่ กำเนิดสถาบันสถาปนา (Prelude to Foundation) และสู่เส้นทางสถาบันสถาปนา (Forward the Foundation)

ในหนังสือเล่มนี้ได้กล่าวโดยอ้อมๆ หลายครั้งว่าแผนการเซลดอนไม่ได้ครอบคลุมถึงสิ่งมีชีวิตที่ไม่ใช่มนุษย์ เมื่อรวมกับตอนจบ เราสามารถเดาได้คร่าวๆ ว่าอสิมอฟมีแผนจะนำมนุษย์ต่างดาวเข้ามาในเนื้อเรื่อง และเกิดผลร้ายต่อแผนการเซลดอน อย่างไรก็ตาม วันที่ในเอนไซโคลปิเดีย กาแลคติกาเป็นวันที่หลังจากการก่อตั้งจักรวรรดิสากลจักรวาลที่สอง (หลังปี 1000) จึงอาจจะตีความได้ว่าถึงแม้จะเจอปัจจัยภายนอกในอนาคต แผนการเซลดอนก็สามารถเอาชนะอุปสรรคและกลับมาดำเนินตามแผนได้ในที่สุด

หมวดหมู่:บันเทิงคดีแนววิทยาศาสตร์
หมวดหมู่:สถาบันสถาปนา
หมวดหมู่:ไอแซค อสิมอฟ
กำเนิดสถาบันสถาปนา

**กำเนิดสถาบันสถาปนา** () เป็นนิยายวิทยาศาสตร์เล่มที่หกของหนังสือชุดสถาบันสถาปนา แต่นับตามลำดับเหตุการณ์เรื่องแล้วเกิดก่อนสถาบันสถาปนาเล่มแรก แต่งโดยไอแซค อสิมอฟ ฉบับภาษาไทยแปลโดย ยรรยงก์ เต็งอำนวย จัดพิมพ์โดยสำนักพิมพ์โปรวิชั่น

เนื้อเรื่องเกี่ยวกับชีวิตของฮาริ เซลดอน ผู้คิดค้นอนาคตประวัติศาสตร์และแผนการเซลดอนในวัยหนุ่ม

หมวดหมู่:บันเทิงคดีแนววิทยาศาสตร์
หมวดหมู่:สถาบันสถาปนา
หมวดหมู่:ไอแซค อสิมอฟ
สู่เส้นทางสถาบันสถาปนา

**สู่เส้นทางสถาบันสถาปนา** () เป็นนิยายวิทยาศาสตร์เล่มที่เจ็ดและเล่มสุดท้ายในชุดสถาบันสถาปนา แต่งโดยไอแซค อสิมอฟ ถ้านับตามเหตุการณ์ในเรื่องจะอยู่หลังจากกำเนิดสถาบันสถาปนา (เล่มที่ 6) และสถาบันสถาปนา (เล่ม 1)

ฉบับภาษาไทยแปลโดยยรรยงก์ เต็งอำนวย พิมพ์โดยสำนักพิมพ์โปรวิชั่น

## เนื้อเรื่องย่อ
เนื้อเรื่องเกิดหลังจากเหตุการณ์ในกำเนิดสถาบันสถาปนา 8 ปี ฮาริ เซลดอนได้พัฒนาแนวคิดอนาคตประวัติศาสตร์จากทฤษฎีมาเป็นสิ่งที่เริ่มใช้ได้จริง

ในช่วงถัดจากนั้น ฮาริ เซลดอนได้เข้าไปยุ่งเกี่ยวกับการเมืองการปกครองของจักรวรรดิ เขาได้ตำรงตำแหน่งนายกรัฐมนตรีของจักรพรรดิคลีออนที่หนึ่ง หลังจากการหายตัวไปอย่างลึกลับของอีโต ดีเมอร์เซล นายกรัฐมนตรีคนก่อน

หลังจากนั้นฮาริได้พบกับการสูญเสียสมาชิกในครอบครัวไปทีละคน ในช่วงหลังเขาตระหนักถึงความสามารถของมนุษย์พลังจิต และเริ่มการก่อตั้งสถาบันสถาปนาแห่งที่สอง

หมวดหมู่:บันเทิงคดีแนววิทยาศาสตร์
หมวดหมู่:สถาบันสถาปนา
หมวดหมู่:ไอแซค อสิมอฟ
ภาษาซุนดา

**ภาษาซุนดา** (, ; อักษรซุนดา: ᮘᮞ ᮞᮥᮔ᮪ᮓ; อักษรเปโกน: ) เป็นภาษากลุ่มมลายู-พอลินีเชียที่พูดโดยชาวซุนดา มีผู้พูดภาษานี้เป็นภาษาแม่ประมาณ 40 ล้านคนในบริเวณทางตะวันตกของเกาะชวา ซึ่งเทียบเท่ากับประมาณร้อยละ 15 ของประชากรทั้งหมดในประเทศอินโดนีเซีย

## การจำแนก
รอเบิร์ต บลัสต์ นักภาษาศาสตร์ชาวอเมริกัน รายงานว่า ภาษาซุนดามีความใกล้ชิดกับกลุ่มภาษามาเลย์อิก เช่นเดียวกันกับกลุ่มของภาษาที่มีผู้พูดบนเกาะบอร์เนียว เช่น กลุ่มภาษาดายักบกหรือกลุ่มภาษากายัน–มูริก โดยอิงตามความคล้ายคลึงกันของคำศัพท์ระหว่างภาษาเหล่านี้ในระดับสูง

## สัทวิทยา
ตัวอักษรซุนดามีความสอดคล้องกับหน่วยเสียงในระดับสูง

### สระ
ภาษาซุนดามีเสียงสระ 7 เสียง ได้แก่  ,  ,  ,  ,  ,   และ  

### พยัญชนะ
Müller-Gotama (2001) รายงานว่ามีเสียงพยัญชนะ 18 เสียงในระบบเสียงภาษาซุนดา ได้แก่ , , , , , , , , , , , , , , , , ,  อย่างไรก็ตาม อิทธิพลจากภาษาต่างชาติทำให้มีหน่วยเสียงใหม่เพิ่มเข้ามา เช่น , ,  (เช่นในคำ , , , ) หน่วยเสียงพยัญชนะเขียนแทนด้วยตัวอักษรดังต่อไปนี้ , , , , , ,  ,  , ,  (),  , , ,  , , ,   และ   พยัญชนะอื่น ๆ ที่ปรากฏในคำยืมจากภาษาอินโดนีเซียส่วนใหญ่ถูกรวมเข้ากับพยัญชนะที่มีอยู่เดิมในภาษาซุนดา ได้แก่ /  → ;   → ;   → ; และ   → 

สระเรียงที่ประกอบด้วยสระสูงตามด้วยสระอื่น เมื่อออกเสียงจะแทรกเสียงกึ่งสระ  หรือ  เข้าไประหว่างสระเรียงนั้น เช่นในคำต่อไปนี้
*  - 
*  - 
*  - 
*  - 

## ตัวเลข

## ไวยากรณ์
### คำบุพบท
#### สถานที่
ภาษาซุนดามีคำบุพบททั่วไปสำหรับนิพจน์เชิงพื้นที่ 3 แบบ:
* *di*: 'ใน', 'ที่' ฯลฯ, ระบุตำแหน่ง
**dina/na:* 'บน', 'ที่' ฯลฯ., ระบุตำแหน่งจำเพาะ
* *ka*: 'ถึง', ระบุทิศทาง
* *kana*: 'ถึง', ระบุทิศทางจำเพาะ
* *ti*: 'จาก', ระบุความเป็นมา
**tina*: 'จาก', ระบุความเป็นมาจำเพาะ

ในการระบุนิพจน์เชิงพื้นที่จำเพาะกว่า (เช่น 'ข้างใน', 'ข้างใต้' ฯลฯ) จะมีการนำคำบุพบทเหล่านี้ไปประสมกับคำนามเฉพาะที่:

#### เวลา

#### อื่นๆ

## ตัวอย่าง
ข้อความข้างล่างนำมาจากคำแปลหัวข้อที่ 1 ของปฏิญญาสากลว่าด้วยสิทธิมนุษยชนในภาษาซุนดา และของต้นฉบับในภาษาอังกฤษ (กับคำแปลในภาษาไทย)

* ***ตัวอย่างข้อความภาษาซุนดา:***
::**อักษรละติน**
::"Sakumna jalma gubrag ka alam dunya téh sipatna merdika jeung boga martabat katut hak-hak anu sarua. Maranéhna dibéré akal jeung haté nurani, campur-gaul jeung sasamana aya dina sumanget duduluran."

::**[[อักษรเปโกน]] (อาหรับ)**
::

::**[[อักษรซุนดา]] (ดั้งเดิม)
:: 

***ฉบับแปลภาษาอังกฤษ:**
::"All human beings are born free and equal in dignity and rights. They are endowed with reason and conscience and should act towards one another in a spirit of brotherhood."

***ฉบับแปลภาษาไทย จากองค์กรแอมเนสตี้:'''
::"มนุษย์ทั้งปวงเกิดมามีอิสระและเสมอภาคกันในศักดิ์ศรี และสิทธิ ต่างในตนมีเหตุผลและมโนธรรม และควรปฏิบัติต่อกันด้วยจิตวิญญาณแห่งภราดรภาพ"

## อ้างอิง

## แหล่งข้อมูลอื่น

ซุนดา
ซุนดา
วีจีเอ

thumb|พอร์ตวีจีเอ

**วีจีเอ** () เป็นมาตรฐานความละเอียดของพิกเซลที่สามารถแสดงบนจอภาพ โดยจะแสดงผลกว้าง 640 พิกเซล สูง 480 พิกเซล หรือ ประมาณ 3 แสนพิกเซล ด้วยความละเอียดสีสูงสุด 256 สี

หมวดหมู่:ผลิตภัณฑ์ที่ออกในปี พ.ศ. 2530
หมวดหมู่:Computer display standards
หมวดหมู่:ไอบีเอ็มพีซี คอมแพตทิเบิล
งูหลาม

**งูหลาม** หรือ **งูหลามพม่า** (; ) เป็นงูขนาดใหญ่ ไม่มีพิษ 

## ลักษณะ
มีลักษณะคล้ายกับงูเหลือม (*M. reticulatus*) ซึ่งเป็นงูในวงศ์งูเหลือมเหมือนกัน แต่มีขนาดเล็กกว่างูเหลือม โดยความยาวโดยเฉลี่ยประมาณ 1-3 เมตร (พบใหญ่ที่สุด 5.18 เมตร น้ำหนัก 74 กิโลกรัม  ที่อุทยานแห่งชาติเอเวอร์เกลดส์ สหรัฐอเมริกา ทำลายสถิติตัวที่มีความยาว 5 เมตรในประเทศพม่า) มีลำตัวที่อ้วนป้อมกว่า อีกทั้งหางก็สั้นกว่าและมีขีดที่บนหัวเป็นสีขาว เรียกว่า "ศรขาว" อีกทั้งมีสีสันและลวดลายที่แตกต่างจากงูเหลือม รวมทั้งอุปนิสัยที่ไม่ดุต่างจากงูเหลือม จึงเป็นที่นิยมเลี้ยงเป็นสัตว์เลี้ยงของผู้ที่นิยมเลี้ยงสัตว์เลื้อยคลาน นิยมกันมากในตัวที่สีกลายเป็นสีเผือกและลวดลายแตกต่างไปจากปกติ

เคยถูกจัดให้เป็นชนิดย่อยของงูหลามอินเดีย (*P. molurus*) จากการศึกษาโดยละเอียดแล้ว ด้วยความแตกต่างในหลาย ๆ ส่วน ชนิดย่อย *P. molurus bivittatus* ที่เคยใช้ จึงถูกยกให้เป็นชนิดต่างหากและใช้ชื่อวิทยาศาสตร์อย่างในปัจจุบัน

สำหรับในประเทศไทย งูหลามจัดเป็นสัตว์ป่าคุ้มครองตามพระราชบัญญัติสงวนและคุ้มครองสัตว์ป่าพุทธศักราช 2535

## อาหาร
อาหารของงูหลาม คือ ลิง เก้ง กวาง หนู นก กระรอก กระแต วัว เนื้อทราย เลียงผา จระเข้ เสือโคร่ง หมา แมว ไก่ เป็ด ชะมด และอีเห็นเป็นต้น

## พันธุ์ต่างถิ่นในสหรัฐ
ปัจจุบันงูหลามได้กลายเป็นชนิดพันธุ์ต่างถิ่นไปแล้วในหลายพื้นที่ของสหรัฐ ด้วยการมีนำเข้าไปในฐานะสัตว์เลี้ยง ซึ่งได้มีหลายส่วนถูกปล่อยหรือหลุดออกจากที่เลี้ยง เคยมีรายงานว่าได้กินแอลลิเกเตอร์ไปทั้งตัวจนท้องแตกตาย ในอุทยานแห่งชาติเอเวอร์เกลดส์ พื้นที่ชุ่มน้ำของรัฐฟลอริดา

## อ้างอิง

## แหล่งข้อมูลอื่น

หมวดหมู่:วงศ์งูเหลือม
หมวดหมู่:สัตว์ป่าคุ้มครอง
หมวดหมู่:สัตว์เลื้อยคลานที่เป็นสัตว์เลี้ยง
หมวดหมู่:สัตว์ที่พบในประเทศจีน
หมวดหมู่:สัตว์ที่พบในประเทศไทย
หมวดหมู่:ชนิดพันธุ์ต่างถิ่น
หมวดหมู่:สัตว์ที่พบในประเทศกัมพูชา
หมวดหมู่:สัตว์ที่พบในประเทศอินเดีย
หมวดหมู่:สัตว์ที่พบในประเทศพม่า
หมวดหมู่:สัตว์ที่พบในประเทศลาว
หมวดหมู่:สัตว์ที่พบในประเทศเวียดนาม
หมวดหมู่:สัตว์ที่พบในประเทศบังกลาเทศ
วิเชียรมาศ

thumb|right|แมววิเชียรมาศที่ปรับปรุงสายพันธุ์จากฝั่งตะวันตก (ยุโรปและสหรัฐ)
thumb|right|รูปทรงแมววิเชียรมาศแบบพันธุ์แท้ แต่มีลักษณ์พันธุ์ทางซึ่งปรากฏลายริ้วอ่อน ๆ ที่ขาเหมือนพ่อแม่เป็นลายเสือ

**วิเชียรมาศ** หรือ **แมวโทน** บางตำราเรียก **แมวแก้ว** เป็นแมวไทยโบราณ ตำราว่า ตัวเป็นสีดำดังหมึกวาด และเป็นแมวมงคล  มักเลี้ยงกันในวังมาตั้งแต่สมัยอยุธยา สามัญชนไม่สามารถเลี้ยงได้ มีมูลค่าสูง ซื้อขายได้ถึงหนึ่งแสนตำลึงทอง เมื่อเสียกรุงศรีอยุธยาครั้งที่สอง ถูกนำไปพม่าเพราะเห็นว่าเป็นทรัพย์สินมีค่า หลังจากนั้นก็สูญหายไปจากไทย ต่อมา สมเด็จพุฒาจารย์ พุทฺธสโร ท่องเที่ยวเมืองอยุธยาที่ร้างแล้ว ได้พบสมุดข่อยที่ไม่ถูกเผาซึ่งเอ่ยถึงแมวนี้ จึงให้คนไปไล่หาแมวนี้มาจนพบ จึงได้พันธุ์แมววิเชียรมาศกลับสู่ไทย

## ลักษณะโดยทั่วไป
### ลักษณะที่เป็นข้อเด่น
* **ขน** ขนสั้นแน่นสีขาว หรือสีน้ำตาลอ่อน มีแต้มสีครั่ง หรือสีน้ำตาลไหม้ที่บริเวณใบหน้า หูทั้งสองข้าง เท้าทั้งสี่ หางและที่อวัยวะเพศ (ทั้งแมวเพศผู้และแมวเพศเมีย) รวมเก้าแห่ง ขณะที่อายุยังเป็นลูกแมว ขนจะออกสีครีมอ่อน ๆ หรือขาวนวล พอโตขึ้นสีจะค่อย ๆ เข้มขึ้นตามลำดับจนเป็นสีน้ำตาล (สีลูกกวาด) 
* **หัว** หัวไม่กลมหรือแหลมเกินไป หน้าผากใหญ่และแบน จมูกสั้น หูใหญ่ ตั้งสูงเด่นบนส่วนหัว 
* **ตา** สีฟ้า 
* **หาง** ยาว ปลายแหลมชี้ตรง โคนใหญ่และค่อย ๆ เล็กเรียวกลมไปจนสุดปลายหาง ขายาวเรียวได้สัดส่วนกับลำตัว

### ลักษณะที่เป็นข้อด้อย
ขนยาวเกินไป มีแต้มสีไม่ครบทั้งเก้าแห่ง แต้มสีอื่นที่ไม่ใช่สีน้ำตาลไหม้ นัยน์ตาสองข้างเป็นคนละสีหรือเป็นสีอื่น ๆ ตาเอียง จมูกหัก หูไม่ตั้ง หางสั้นเกินไป (เมื่อยืนขาหลังให้ขนานกับหาง ความยาวของหางสั้นกว่าขาเกิน 3 นิ้ว) หางขอด หางหงิกงอ หางสะดุด ปลายหางคด ดุเกินไป เลี้ยงลูกไม่ดี

## ในวัฒนธรรมสมัยนิยม
แมววิเชียรมาศใช้เป็นสัญลักษณ์ในการแข่งขันซีเกมส์ 1985 ที่กรุงเทพมหานคร และยังใช้เป็นสัญลักษณ์ของการแข่งขันซีเกมส์ 1995 ที่จังหวัดเชียงใหม่ มีชื่อว่า "สวัสดี" (Sawasdee)
นอกจากนี้ ในโครงการพิเศษ "แคทไอดอล" ของวงไอดอลซีจีเอ็มโฟร์ตีเอต มีแมวที่เป็นสมาชิกตัวหนึ่งที่เป็นสายพันธุ์วิเชียรมาศ ชื่อว่า "หอมนวล"


ไฟล์:Wichienmaat Thai cat.jpg|แมวมาเลศและแมววิเชียรมาศจากสมุดข่อยโบราณ
ไฟล์:Sea games 1985 mascot.gif|สัญลักษณ์ซีเกมส์ 1985
ไฟล์:Sea games 1995 mascot.gif|สัญลักษณ์ซีเกมส์ 1995 ชื่อ "สวัสดี"


## อ้างอิง

## แหล่งข้อมูลอื่น

หมวดหมู่:แมวไทย
หมวดหมู่:พันธุ์แมวที่มีต้นกำเนิดในประเทศไทย

หมวดหมู่:แมวประจำชาติ
แฟตแมน

thumb|แบบจำลองของแฟตแมน หลังสงคราม
**แฟตแมน** (Fat Man) หรือ **มาร์กทรี** (Mark 3) เป็นชื่อรหัสของระเบิดปรมาณูที่ถล่มเมืองนางาซากิ ประเทศญี่ปุ่น โดยสหรัฐอเมริกาเมื่อวันที่ 9 สิงหาคม ค.ศ. 1945 ในสงครามโลกครั้งที่สอง ระเบิดลูกนี้เป็นอาวุธนิวเคลียร์ลูกที่สองที่เคยใช้ในสงครามและเป็นระเบิดนิวเคลียร์ลูกที่สามที่มนุษย์สร้างขึ้น

"Fat Man" เป็นระเบิดนิวเคลียร์ชนิดแกนพลูโตเนียม มีอานุภาพทำลายล้างเท่ากับระเบิดทีเอ็นที (TNT) 21 กิโลตัน ส่งผลให้มีผู้เสียชีวิตทันทีกว่า 75,000 คน 

แฟตแมนถูกปล่อยจากระดับความสูง 1,800 ฟุต (550 เมตร) เหนือเมืองนางาซากิ จากเครื่องบินรุ่น B-29 Superfortress ชื่อว่า Bockscar ขับโดย พันตรี ชาร์ลส์ สวีนีย์ (Charles W. Sweeney) ลูกระเบิดนั้นมีพลังทำลายล้างเทียบเท่าระเบิดทีเอ็นทีหนักประมาณ 21,000 ตัน หรือ 8.78×1013 จูล

## แหล่งข้อมูลอื่น

* Manhattan: The Army and the Atomic Bomb 
* 
* Fat Man Model in QuickTime VR format
*  Essay and interview with John Coster-Mullen, the author of *Atom Bombs: The Top Secret Inside Story of Little Boy and Fat Man*, 2003 (first printed in 1996, self-published), considered a definitive text about Fat Man; illustrations from which are used in the Physics Package section above.
*  – Biographical film about the life and times of physicist Raemer Schreiber

หมวดหมู่:การทิ้งระเบิดปรมาณูที่ฮิโรชิมะและนางาซากิ
หมวดหมู่:อาวุธนิวเคลียร์
หมวดหมู่:ชื่อรหัส
งูกะปะ

**งูกะปะ**(Malayan pit viper) เป็นงูพิษที่มีพิษอันตรายต่อระบบเลือด  มีชื่อวิทยาศาสตร์ว่า *Calloselasma rhodostoma* จัดเป็นงูเพียงชนิดเดียวเท่านั้นที่อยู่ในสกุล *Calloselasma* โดยไม่มีชนิดย่อย ที่อยู่ในวงศ์งูแมวเซา (Viperidae)

## ลักษณะ
ลักษณะหัวเป็นรูปสามเหลี่ยม คอเล็ก ลำตัวอ้วน หางเรียวสั้น มีลายเป็นรูปเหมือนหลังคาบ้านอยู่ด้านข้างตลอดลำตัว มีสีเทาอมชมพูลายสีน้ำตาลเข้ม เกล็ดมีขนาดใหญ่ จะงอยปากงอนขึ้นข้างบน หากินเวลาพลบค่ำและกลางคืน โดยเฉพาะในเวลาที่มีความชื้นในอากาศสูง เช่น หลังฝนตก ชอบอาศัยในดินปนทรายที่มีใบไม้หรือเศษซากไม้ทับถมกันเพื่อซ่อนตัว ด้วยสีสันและลวดลายจึงทำให้กลมกลืนกับสภาพแวดล้อมได้อย่างดีเยี่ยม  เป็นงูที่ไม่ปราดเปรียว เวลาตกใจจะงอตัวหรือขดนิ่ง แต่ฉกกัดรวดเร็วมาก กินอาหารได้แก่ สัตว์ขนาดเล็ก เช่น หนู, นก หรือสัตว์เลื้อยคลานขนาดเล็ก มีความยาวเต็มที่ประมาณ 1 เมตร ออกไข่ครั้งละ 10-50 ฟอง ขึ้นอยู่กับขนาด อายุ และความสมบูรณ์ของแม่พันธุ์ โดยทั่วไปจะวางไข่เพียง 11 หรือ 12 ฟองในช่วงเดือนมิถุนายนถึงสิงหาคม สามารถผสมพันธุ์และวางไข่ได้ทุกฤดูกาล ในตัวที่มีสีคล้ำเรียกว่า "งูปะบุก"

## สถานที่พบ
พบกระจายพันธุ์ทั่วไปในภูมิภาคอินโดจีนไปจนถึงแหลมมลายู สำหรับในประเทศไทยพบได้ทั่วทุกภาค แต่จะพบมากที่สุดในภาคใต้ เป็นงูที่ปรับตัวให้อาศัยอยู่ในพื้น ๆ ที่มีการทำเกษตรกรรมได้ เช่น สวนยางพาราหรือสวนปาล์มน้ำมัน จึงมักจะมีผู้ถูกกัดอยู่บ่อย ๆ นับเป็นงูพิษที่มีอันตรายต่อมนุษย์มากที่สุดที่พบในประเทศไทย ซึ่งพิษของงูกะปะนั้นมีผลต่อระบบเลือด ทำให้เลือดออกมากผิดปกติ เมื่อถูกกัดภายใน 10 นาทีหลังบริเวณรอบแผลที่ถูกกัดจะบวมขึ้นอย่างรวดเร็วจนกระทั่งแขนหรือขาข้างนั้นบวมไปหมดภายใน 1 ชั่วโมง โดยในรอยเขี้ยวจะมีเลือดไหลตลอดเวลา บริเวณแขนขาที่บวมจะมีสีเขียวคล้ำ ผิวหนังเกิดพองตอนแรกมีน้ำใสต่อมาภายหลังมีเลือด ภายหลังถูกกัดไม่กี่วันรอยเขี้ยวจะเกิดการเน่า ทำให้ผิวหนังมีเลือดออกเป็นรอยคล้ำ เลือดออกทางเดินอาหาร ผู้ที่โดนกัดจะเสียชีวิตได้จากความดันโลหิตต่ำ ซึ่งความดันโลหิตต่ำ เกิดจากการเสียเลือดนั่นเอง โดยคำว่า "กะปะ" เป็นภาษาใต้ แปลว่า "ปากเหม็น" ซึ่งหมายถึง แผลของผู้ที่ถูกกัดจะเน่าเหม็น จัดเป็น 1 ใน 7  งูพิษที่มีความสำคัญต่อวงการแพทย์และพิษวิทยา

## อ้างอิง
7. Facebook fanpage : งูไทย...อะไรก็ได้ all about Thailand snacks https://www.facebook.com/groups/VenomousAndOtherSnakesOfSiam/.

## แหล่งข้อมูลอื่น

วงศ์ย่อยงูหางกระดิ่ง
หมวดหมู่:สัตว์ที่พบในประเทศไทย
หมวดหมู่:สัตว์ที่พบในประเทศมาเลเซีย
มาเลศ

thumb|300px|right|มาเลศ

**แมวโคราช** หรือ **แมวมาเลศ** ต้นกำเนิดพบที่อำเภอพิมาย จังหวัดนครราชสีมา หรือที่รู้จักกันในนามว่าโคราช มีหลักฐานบันทึกเกี่ยวกับแมวโคราชในสมุดข่อยที่เขียนขึ้นในระหว่างปี ค.ศ. 1350-1767 หรือประมาณ พ.ศ. 1893-2310 ในบันทึกได้กล่าวถึงแมวที่ให้โชคลาภที่ดี 17 ตัวของประเทศไทย รวมถึงแมวโคราชด้วย ปัจจุบันสมุดข่อยนี้ถูกเก็บไว้ที่หอสมุดแห่งชาติ กรุงเทพมหานคร

แมวเพศผู้มีสีเหมือนดอกเลา จึงเรียก **แมวสีดอกเลา** โดยจะต้องมีขนเรียบ ที่โคนขนจะมีสีขุ่น ๆ เทา ในขณะที่ส่วนปลายมีสีเงิน เป็นประกายคล้ายหยดน้ำค้างบนใบบัว หรือเหมือนคนผมหงอก

ชื่อแมวโคราช เป็นชื่อที่ได้รับพระราชทานจากพระบาทสมเด็จพระพุทธเลิศหล้านภาลัย โดยใช้แหล่งกำเนิดของแมวเป็นชื่อเรียกพันธุ์แมว มีเรื่องเล่ามากมายหรือเป็นตำนานเล่าขานเกี่ยวกับแมวโคราช รวมถึงตำนานพื้นบ้านที่กล่าวถึงการที่แมวโคราชมีหางหงิกงอมากเท่าไหร่จะมีโชคลาภมากเท่านั้น (แม้ว่าลักษณะหางหงิกงอไม่ใช่มาตรฐานพันธุ์ตามหลักของ CFA ก็ตาม) แต่คนไทยบางกลุ่มจะเรียกแมวโคราชว่า **แมวสีสวาด** เนื่องจากขนของแมวโคราชมีสีเหมือนเมล็ดของต้นสวาดนั่นเอง

แมวโคราชได้ถูกนำไปเลี้ยงในสหรัฐอเมริกาเป็นครั้งแรกโดย Cedar Glen Cattery ในรัฐออริกอน โดยได้รับมาจากพี่น้องชื่อ นารา (Nara) และ ดารา (Darra) ในวันที่ 12 มิถุนายน ปี พ.ศ. 2502 ประมาณเดือนมีนาคม ปี พ.ศ. 2509 นักผสมพันธุ์แมวโคราชและแมววิเชียรมาศ ชาวรัฐแมริแลนด์ ได้นำแมวโคราชประกวดในงานประจำปีและ ได้รับรางวัลชนะเลิศและเป็นที่รู้จัก

ปัจจุบันได้มีการผลักดันให้แมวโคราชขึ้นทะเบียนเป็นสัตว์ประจำชาติไทย ในปี พ.ศ. 2552

## ลักษณะโดยทั่วไป
### ลักษณะที่เป็นข้อเด่น
* **ลักษณะสีขน :** ขนสั้น สีสวาด (silver blue) ทั่วทั้งตัวและเป็นสีสวาดตั้งแต่เกิดจนตาย 

* **ลักษณะของส่วนหัว :** หัวเมื่อดูจากด้านหน้าจะเป็นรูปหัวใจ หน้าผากใหญ่และแบน หูตั้ง ในแมวตัวผู้หน้าผากมีรอยหยักทำให้เป็นรูปหัวใจเด่นชัดมากขึ้น หูใหญ่ตั้ง ปลายหูมน โคนหูใหญ่ ผิวหนังที่บริเวณจมูกและริมฝีปากสีเงิน หรือม่วงอ่อน 

* **ลักษณะของนัยน์ตา :** นัยน์ตาสีเขียวสดใสเป็นประกาย หรือสีเหลืองอำพัน ขณะยังเป็นลูกแมวตาจะเป็นสีฟ้า เมื่อโตขึ้นจะค่อย ๆ เปลี่ยนเป็นสีเหลืองสด และเมื่อเติบโตเต็มที่ตาจะเปลี่ยนเป็นสีเขียวใบไม้ หรือสีเหลืองอำพัน 

* **ลักษณะของหาง :** หางยาว ปลายแหลมชี้ตรง โคนหางใหญ่และค่อย ๆ เล็กเรียวกลมไปจนสุดปลายหาง ขายาวเรียวได้สัดส่วนกับลำตัว

คนสมัยโบราณมีความเชื่อว่า แมวสีสวาดเป็นแมวนำโชคลาภของคนโคราช และคนเลี้ยงทั่ว ๆ ไป จะนำมาซึ่งความสุขสวัสดิมงคลแก่ผู้เลี้ยง แมวสีสวาดเคยประกวดชนะเลิศในระดับโลกมาแล้วในปี พ.ศ. 2503 ที่สหรัฐอเมริกา เป็นแมวตัวเมียชื่อว่าสุนัน และเป็นที่นิยมของชาวต่างประเทศมาก จึงนับว่าแมวไทยได้ทำชื่อเสียงให้แก่ประเทศไทยเป็นอันมาก

### ลักษณะที่เป็นข้อด้อย

ขนยาวเกินไป มีสีอื่นปน นัยน์ตาสองข้างเป็นคนละสี หรือเป็นสีอื่น ตาเอียง จมูกหัก หูไม่ตั้ง หางสั้นมากเกินไป (เมื่อยืดขาหลังให้ขนานกับหาง ความยาวของหางสั้นกว่าขาเกิน 3 นิ้ว) หางขอด หางหงิกงอ หางสะดุด ปลายหางคด ดุเกินไป เลี้ยงลูกไม่ดี

## บทกวีที่กล่าวถึงแมวมาเลศ

## แมสคอท
แมวมาเลศได้ถูกใช้เป็นแมสคอทประจำการแข่งขันกีฬาซีเกมส์มาแล้วถึง 2 ครั้ง ได้แก่ ซีเกมส์ 1985 ที่กรุงเทพมหานครเป็นเจ้าภาพ และ ซีเกมส์ 2007 ที่จังหวัดนครราชสีมาเป็นเจ้าภาพ โดยแมวมาเลศตัวนี้มีชื่อว่า "แคน" (Can) อันเนื่องจากแมวมาเลศมีถิ่นกำเนิดที่ อำเภอพิมาย จังหวัดนครราชสีมานั่นเอง

และยังใช้เป็นทั้งสัญลักษณ์และฉายาของสโมสรฟุตบอลนครราชสีมา ในชื่อ "สวาดแคท"
## อ้างอิง

* แมวมาเลศ 

## แหล่งข้อมูลอื่น

หมวดหมู่:แมวไทย
หมวดหมู่:พันธุ์แมวที่มีต้นกำเนิดในประเทศไทย
หมวดหมู่:พันธุ์แมวหายาก
แอนิแมกซ์

thumb|การแพร่กระจายของแอนิแมกซ์
**แอนิแมกซ์** () เป็นช่องรายการแอนิเมชัน จากประเทศญี่ปุ่นซึ่ง เป็นบริษัทลูกของโซนี่ มีสถานีหลักอยู่ที่ เขตมินาโตะ กรุงโตเกียว ประเทศญี่ปุ่น

ในประเทศไทย แอนิแม็กซ์ เคยออกอากาศทางยูบีซี (ปัจจุบันคือทรูวิชั่นส์) เป็นรายการแอนิเมชันญี่ปุ่นสำหรับวัยรุ่นช่องแรกของไทย แอนิเมชันส่วนมากดึงมากจากช่อง AXN 
โดยแอนิเมชั่นที่ได้รับความนิยมมากนั่นช่วงนั้นคือ Chobits อย่างไรก็ตามช่องดังกล่าวถูกจำกัดผู้รับชมเฉพาะ ซิลเวอร์ และ แพลทินัม แพ็คเกจ จึงมีผู้รับชมเป็นวงแคบๆ ต่อมาจึงถูก ยุติการออกอากาศในวันที่ 1 มิถุนายน 2552 
ปัจจุบัน TrueVisions ได้รวมกับ MCOT นำช่องแอนิแม็กซ์กลับมาออกอาการใหม่อีกครั้ง ในช่อง 77 True Visions
โดยขยายแพคเกจรับชม จากเดิมรับชมได้จำกัดเฉพาะซิลเวอร์แพคเก็จ เป็นรับชมได้ตั้งแต่ ฟรีทูแอร์ และ ทรูไลฟ์จนถึงแพลทินัม

ต่อมาช่องแอนิแม็กซ์ ได้ถูกยุติการออกอากาศอีกครั้ง เมื่อวันที่ 31 มีนาคม 2555 โดยเป็นช่องที่ถูกตัดออกจากผังรายการกลุ่มวัยรุ่นต่อจากช่องจีสแควร์
หลายฝ่ายคาดว่าเป็นผลจากการตลาดที่ล้มเหลว ประกอบกับช่องรายการซ้ำบ่อยครั้ง และซับไทยซึ่งคนส่วนใหญ่วิจารณ์เสียงเดียวว่าแปลแบบผิด ๆ ถูก ๆ หรือเรียกว่า ซับนรกเป็นเหตุให้ความนิยมลดลงและต่อมา 1เดือนหลังยุติออกอากาศได้มีช่อง  cartoon club ช่องการ์ตูนอนิเมะของไทยมาแทนที่ animax ในช่องที่ 78 
ปัจจุบัน animax ออกอากาศทาง CTH ช่อง 603 อยู่ ต่อมาย้ายไปออกอากาศอีกครั้ง ในวันที่ 5 สิงหาคม 2567 ทางจีเอ็มเอ็มแซท ช่อง 87 สร้างการตลาดให้เป็นผลสำเร็จ ประกอบกับช่องรายการมีหลากหลายช่องรายการประเภทการ์ตูนอนิเมะของไทย และมีปรับปรุงพากย์ไทย คนส่วนใหญ่ผ่านการแปลภาษาอย่างถูกต้องตามกฎหมาย เป็นความเชื่อเรื่องการดำเนินธุรกิจ โปรดใช้ความระมัดระวังในการบริหารงานช่องรายการให้ดีขึ้น

## ดูเพิ่ม
* แอนิแมกซ์เอเชีย


หมวดหมู่:บริษัทอนิเมะ
หมวดหมู่:สถานีโทรทัศน์
หมวดหมู่:สถานีโทรทัศน์เครือข่ายสำหรับเด็ก
หมวดหมู่:ประเทศญี่ปุ่น
หมวดหมู่:สาขาของโซนี่
ชาวซาโปเทก

**กลุ่มชนซาโปเทคส์และมิกซ์เทคส์ของโออาฆากา** ในสารบบของซาโปเทค มีเทพเจ้าหลายองค์มาก องค์ที่สำคัญได้แก่ ปิตาโอ โคโซบี (Pitao Cozobi) เทพเจ้าแห่งข้าวโพดและการเก็บเกี่ยว เทพเจ้าเสือ (The Jaguar God) ผู้พิทักษ์ถ้ำ ปิตาโอ ฮู (Pitao Xoo) เทพเจ้าแห่งแผ่นดินไหว เทพเจ้างูสามตัว (the Goddess of three Serpents) ผู้เกี่ยวข้องกับเรื่องอาหาร เทพเจ้าผู้อาวุโส (the Old God) เทพเจ้าค้างคาว (the Bat God) เทพเจ้าแห่งความมืดมัวและใต้บาดาล นอกจากนี้ยังมีเทพนกจะงอยปากกว้าง (the Board-Beaked Bird God) ซึ่งไม่ปรากฏชื่อที่ชัดเจน และยังมีสัตว์อื่น ๆ ที่นำมาเป็นรูปเคารพด้วย อาทิ กะรอกเม็กซิกันและนกนานาชนิด

## วัฒนธรรมการแต่งกายของซาโปเทค

### เครื่องแต่งกายสตรีซาโปเทคส์

ประติมากรรมวัฒนธรรมซาโปติกาแบบเรียบง่าย สวมใส่เสื้อที่ทำจากชิ้นผ้าฝ้ายสามเหลี่ยม เรียกว่า ฮุยพิล (huipil) และมีผ้าคลุมหลังเป็นแผ่นสามเหลี่ยมเช่นเดียวกัน เรียกว่า เควกซ์เควเม็ทล์ (quexquemetl) อย่างไรก็ดี ประติมากรรมอื่น ๆ แสดงให้เห็นความประณีตของเครื่องแต่งกาย อาทิ เครื่องประดับ  เศียรที่มีการตบแต่งอย่างวิจิตร ทรงผมที่ถูกจัดอย่างประดิษประดอยเป็นทรงต่าง ๆ ทำให้คาดเดาได้ว่า ในสมัยเมโซอเมริกา (Mesoamerica) สตรีชาวโออาฆากันต้องแสดงภาพลักษณ์ที่สง่างาม แสดงถึงฐานะที่สำคัญในสังคมสมัยนั้น

### เครื่องแต่งกายบุรุษซาโปเทคส์
เครื่องแต่งการส่วนใหญ่จะแยกแยะเห็นด้วยรูปแบบของเสื้อผ้าที่เป็นของผู้ชาย เช่น ผ้านุ่งคล้ายผ้าเตี่ยว ที่เรียกกันว่า maxtlatl การสลักลวดลายไปบนปฏิมากรรมเหล่านี้ทำให้มองเห็นความละเอียดอ่อนของวัสดุที่นำมาใช้เป็นเสื้อผ้าเครื่องแต่งกาย บางครั้งมีเสื้อคลุมพิเศษปกคลุมร่างกายส่วนบน ซึ่งได้ถูกปั้นอย่างอะเอียดจนสามารถมองเห็นริ้วรอยของผ้าที่ตกลงมา และมีลวดลายให้เห็นเป็นผ้าปัก อันแสดงถึงฐานะของผู้สวมใส่ว่าเป็นชั้นหัวหน้า ประติมากรรมบางรูปเป็นรูปบุรุษสวมใส่กระโปรงสั้น หรือกระโปรงที่ร้อยเป็นลูกปัดทำด้วยเปลือกหอยหรือหอยทากตัวเล็ก ๆ ซึ่งทำให้เสื้อผ้าดูมีความเคลื่อนไหวราวกับเป็นคลื่นแห่งทะเล

## เครื่องประดับของซาโปเทคส์
ในวัฒนธรรมเมโสอเมริกัน (Mesoamerican) เครื่องประดับทั้งหลายถือเป็นสัญลักษณ์อันศักดิ์สิทธิ์ทางศาสนา และเครื่องประดับแต่ละประเภทจะถูกนำมาใช้ด้วยวัตถุประสงค์ที่ชัดเจนเป็นเครื่องชี้บ่งถึงฐานะของคนในสังคมในวัฒนธรรมโบราณของโออาฆากา ช่างฝีมือในสมัยนั้นได้แสดงออกถึงความเป็นยอดในความสามารถผ่านงานปฏิมากรรมและเครื่องปั้นดินเผาที่มีคุณภาพ รูปปั้นขนาดเล็กส่วนใหญ่ ในยุคแห่งการตั้งถิ่นฐานรุ่นแรกจะปรากฏมีการใช้เครื่องประดับหลายรูปแบบ อาทิ ตุ้มหู เครื่องประดับจมูก แผ่นประดับปากและหน้าอก สร้อยคอ กำไล เข็มขัด และริ้วผ้า โดยส่วนใหญ่แล้วเครื่องประดับเหล่านี้จะทำขึ้นโดยวัสดุที่หาได้ในพื้นที่ เช่น ทอง หยก หินสีเขียว obidian, mica, เปลือกหอย ขนนกและวัสดุอื่น ๆ  บางกรณีอาจใช้วัสดุจากที่อื่น ๆ ที่ไกลออกไป อันเป็นผลมาจากการค้าขายกับกลุ่มวัฒนธรรมอื่น ๆ

### เครื่องประดับศีรษะ

เครื่องประศีรษะที่เป็นส่วนสำคัญของเครื่องแต่งตัวของชาวโออาฆากัน ในสมัยก่อน ฮิสปานิคผู้สวมใส่เครื่องประดับศีรษะจะแสดงให้เห็นตำแหน่งของตนในสังคม เทพเจ้าที่ตนนับถือตลอดจนกลุ่มวัฒนธรรมที่ตนสังกัดอยู่ได้ ที่โดดเด่นที่สุดเห็นจะเป็นหมวกที่ทำด้วยหนังหรือหัวสัตว์ต่าง ๆ ประดับด้วยขนนก ซึ่งจำมีสีสันสดใสทั้งใบ เป็นไปได้ว่ารูปแบบและองค์ประกอบของเครื่องประดับศีรษะทั้งหมดจะแสดงถึงบทบาท ในสังคมที่แต่ละคนปฏิบัติอยู่ในสังคมในช่วงชีวิตของตน

## อ้างอิง
* Browner, C. H. (1986). "Gender Roles and Social Change: A Mexican Case Study". Ethnology 25 (2) : 89–106. doi:10.2307/3773662.

หมวดหมู่:ประเทศเม็กซิโก
พิเภก

**พิเภก** เป็นตัวละครในเรื่องรามเกียรติ์ มีกายสีเขียว เป็นน้องชายของทศกัณฐ์และกุมภกรรณ มีความรู้ทางโหราศาสตร์ อดีตชาติเป็นเวสสุญาณเทพบุตร พระอิศวรสั่งให้ไปจุติเป็นพี่น้องร่วมท้องเดียวกันกับทศกัณฐ์เพื่อเป็นไส้ศึก คอยบอกความลับต่าง ๆ ให้แก่พระราม พร้อมประทานแว่นวิเศษติดที่ดวงตาขวา มองเห็นได้ทั้งสามโลก แม้กระทั่งอดีตและอนาคต พิเภกถูกทศกัณฐ์ขับไล่ออกจากกรุงลงกาเพราะทำนายฝันและแนะนำให้ทศกัณฐ์คืนนางสีดาแก่พระราม พิเภกจึงไปสวามิภักดิ์กับฝ่ายพระราม ทำหน้าที่เป็นโหรประจำทัพช่วยทำนายเหตุการณ์ บอกกลศึกของฝ่ายทศกัณฐ์และออกอุบายต่าง ๆ จนฝ่ายพระรามชนะสงคราม

พิเภกได้รับการสถาปนาเป็นท้าวทศคีรีวงศ์ครองกรุงลงกาต่อจากทศกัณฐ์ ด้วยความที่พิเภกเป็นยักษ์ไม่มีฤทธิ์ พระรามจึงต้องแผลงศรไปถามข่าว หากมีข้าศึกประชิดเมืองก็ให้เขียนสารแขวนติดมากับศรเพื่อขอความช่วยเหลือ อย่างตอนท้าวมหาบาลยกทัพมาแก้แค้นทศกัณฐ์ เวลาต่อมานางมณโฑคลอดโอรสนามว่าไพนาสุริยวงศ์ซึ่งเป็นลูกทศกัณฐ์ติดท้องมา แต่พิเภกกลับคิดว่าเป็นลูกของตนและเลี้ยงดูเป็นอย่างดี จนเมื่อไพนาสุริยวงศ์เติบโตขึ้นได้รู้ความจริงจากพี่เลี้ยงก็คิดก่อกบฏ ลอบไปขอความช่วยเหลือจากท้าวจักรวรรดิสหายทศกัณฐ์ให้มาชิงเมือง พิเภกรบแพ้และถูกจองจำ ส่วนไพนาสุริยวงศ์ได้ขึ้นเป็นกษัตริย์ลงกานามว่าทศพิน พระรามทราบข่าวจากหนุมานและอสุรผัด จึงให้พระพรตและพระสัตรุดยกกองทัพไปช่วยปราบทศพิน ตอนศึกกรุงมลิวันพิเภกก็ได้ติดตามไปช่วยด้วย เมื่อเสร็จศึกก็กลับมาครองกรุงลงกาดังเดิม

ในรามายณะ ตัวละครนี้มีชื่อว่า "วิภีษณะ"

## ลักษณะ[[หัวโขน]]
สีเขียว 1 พักตร์ 2 กร ปากแสยะ ตาจระเข้ สวมมงกุฎน้ำเต้ากลม

## ตระกูลของพิเภก

## แหล่งข้อมูลอื่น
* โอ้อนิจจาพิเภกเอ๋ย โดย ศาสตราจารย์ จันทร์ฉาย ภัคอธิคม  วารสารเสนาธิปัตย์ ฉบับที่ 2 ปีที่ 55 หน้า ๘๙ - ๑๐๑ 
*สูจิบัตรการแสดงโขนธรรมศาสตร์ ตอนพิเภกสวามิภักดิ์ เนื่องในโอกาสครบรอบ ๙๐ ปีเกิด ของ ม.ร.ว.คึกฤทธิ์ ปราโมช ณ.เวทีกลางแจ้งบ้าน ม.ร.ว. คึกฤทธิ์ ปราโมช เขตสาทร กรุงเทพฯ รอบเสด็จพระราชดำเนิน วันอาทิตย์ที่ ๙ ธันวาคม ๒๕๔๔ 
*เยี่ยมยักษ์อยู่ยามกลางกรุงรัตนโกสินทร์
*หัวโขน-สำนักงานคณะกรรมการวัฒนธรรมแห่งชาติ www.culture.go.th 
*สีที่ใช้กับหัวโขน  
*จารีตนาฏศิลป์ไทย โดย นาย ประเมษฐ์ บุณยะชัย นิตยสารศิลปากร  ปีที่ ๕๐ ฉบับที่ ๑  มกราคม-กุมภาพันธ์ ๒๕๕๐   หน้า ๕ - ๑๙ 
*โคลงรามเกียรติ์ รอบพระระเบียงวัดพระศรีรัตนศาสดาราม www.bloggang.com-praingpayear
*โคลงภาพจิตรกรรมฝาผนังเรื่องรามเกียรติ์ ตู้หนังสือ เรือนไทย 

หมวดหมู่:ตัวละครในรามเกียรติ์
หมวดหมู่:ตัวละครที่เป็นพระมหากษัตริย์